
U radu se govori o sv. Stjepanu prvomučeniku, koji je bio prvi 
među sedam đakona, a koje su apostoli odabrali nakon 
Uzašašća Isusa Krista. Pomagao je sirotinji i bio gorljivi 
propovjednik vjere u Isusa Krista. To je smetalo Židovima pa su 
ga oklevetali da je govorio protiv Mojsija. Izveli su ga pred 
velikoga poganskoga svećenika i održao žestoku  filipiku. 
Razjarena svjetina kamenovala ga je, a na smrt ranjen sv. 
Stjepan je kleknuo i molio za svoje ubojice: ,Gospodine, ne uzmi 
im ovo za grijeh!" 

Štovanje sv. Stjepana prvomučenika seže od 380. godine. 
Svećenik Lucijan u viđenju je doznao gdje se nalazi Stjepanovo 
ukopano tijelo te je svečeve relikvije 415. godine donio u 
Jeruzalem. Odatle su relikvije prenesene u Carigrad, a 560. 
godine u Rim, uz tijelo sv. Lovre. Prema legendi sv. Lovro se 
okrenuo na bok i pružio ruku sv. Stjepanu. 

Po gregorijanskom kalendaru, Crkva svetkuje blagdan sv. 
Stjepana prvomučenika 26. prosinca, a po julijanskom kalendaru 
9. siječnja. Katolička Crkva svetkuje spomendan Našašća tijela 
sv. Stjepana 3. kolovoza. 

U hrvatskoj kulturnoj baštini štovanje sv. Stjepana prvomučenika 
seže u 6. stoljeću. O tome svjedoče ranokršćanske crkve od Istre 
do Cavtata posvećene tome svecu. Blagdan kao i spomendan 
karakteriziraju vjerski i brojni narodni običaji. Mnoge obitelji, za 
svoju brgulju (krsnu slavu), uzeli su blagdan ili spomendan sv. 
Stjepana. Na blagdan kao i na spomendan sv. Stjepana 
hodočasti se svečevim svetištima. Neki hodočasnici na blagdan 
idu na hodočašće jašući na konju, a neki u konjskim kočijama. 
Poslije procesije i svete mise organiziraju se velika narodna 
veselja. Održavaju se čestitarski ophodi. Mladići i djevojke do 
pred večer igraju kola tako iskazujući simpatije. Domaćini izvode 
konje jašući ih i utrkujući se. Uz spomendan Našašća vezuje se 
paljenje krjesova. 


Ključne riječi: sv. Stjepan prvomučenik, legende, vjerski obredi, 
narodna veselja, čestitarski ophodi, vjerske lirske pjesme. 

Ni u čem se tako jasno ne zrcali duša nekoga naroda, kao što u 
njegovim običajima, koji posvjedočuju njegovu veću ili manju uljudbu i 
jamče za veći ili manji mu napredak u budućnosti. (...) Kao što nijedan 
narod, tako nije niti naš bez običaja, uz koje se drži čvrsto i ozbiljno kao 
uz vjerske čine, ukratko, kao uz kakove svetinje pak ne trpi, da mu itko 
u njih dira. 


Antun Ilija Carić, Koledanje uoči Mladoga ljeta na otoku Hvaru, 1896. 


1. Uvod 

Sv. Stjepan prvomučenik rođen je početkom 1. stoljeća. Nakon 
Kristova Uzašašća apostoli su ustanovili sedmoricu đakona. Prvi 
među njima bio je sv. Stjepan. Lažno je optužen da je govorio 
protiv Mojsija. Kad je izveden pred velikoga poganskog 
svećenika, Stjepan je odgovorio znamenitom besjedom. To je 
razjarilo svjetinu koja ga je izgurala izvan zidina Damaska i 
kamenovala ga. Dostojanstveno podnoseći mučeništvo Stjepan 
je molio ,Gospodine Isuse, primi duh moj!" Potom se bacio na 
koljena i povikao: ,Gospodine, ne uzmi im ovo za grijeh!" Tada je 
usnio. Nakon raspeća Isusa Krista bilo je to prvo mučeništvo 
kojim je posvjedočena vjera u Isusa Krista. To se dogodilo oko 
36. godine. Službeni svjedok mučeništva bio je veliki progonitelj 
kršćana Savao. Kada je Savao jašući na konju krenuo u Damask 
pokoriti kršćansku zajednicu udarila ga je velika svjetlost, pao je 
na zemlju i začuo riječi: ,Savle, Savle, zašto me progoniš?" 
Potpuno je oslijepio. Obratio se na kršćanstvo, uzeo ime Pavao, 
bio gorljivi propovjednik vjere u Isusa Krista. 

Svećenik Lucijan u Palestini u viđenju je doznao gdje se 
nalazi Stjepanovo ukopano tijelo te je svečeve relikvije 415. 
godine donio u Jeruzalem. Odatle su relikvije prenesene u 
Carigrad, a 560. godine u Rim uz tijelo sv. Lovre. Prema legendi 
sv. Lovro se okrenuo na bok i pružio ruku sv. Stjepanu. Otuda 
postoji izreka ,otmjeni Španjolac". Lijeva Stjepanova ruka od 
1141. godine nalazi se u samostanskoj crkvi Zweifalten. Blagdan 
sv. Stjepana Prvomučenika po gregorijanskom kalendaru štuje se 
26. prosinca, a spomendan Našašća relikvija sv. Stjepana 
svetkuje se 3. kolovoza. 

Štovanje sv. Stjepana prvomučenika seže u 4. stoljeće. Na 
području današnje Hrvatske rano se proširio kult sv. Stjepana 

prvomučenika o čemu svjedoče starokršćanske crkve posvećene 
tome svecu, od Istre do Cavtata te u Zahumlju (današnjoj 
Hercegovini). Sv. Stjepan prvomučenik višestruki je zaštitnik. 
Štovanje sv. Stjepana prvomučenika u hrvatskoj kulturnoj baštini 
ogleda se u crkvama, kapelicama, župama i drugim institucijama 
posvećenim tome svecu te hodočašćima, odlascima na svetu 
misu, zavjetima, molitvama i pjesmama. Uz blagdan sv. Stjepana 
i spomendan Našašća relikvija vezuju se brojni narodni običaji. 
Mnogi rodovi među Hrvatima blagdan i spomendan sv. Stjepana 
uzimaju za svoju brgulju (krsnu slavu, fjeru, feštu). 

U radu se navodi 50-ak suvremenih izvornih terenskih 
zapisa kulturne baštine nastalih u Republici Hrvatskoj i Bosni i 
Hercegovini od 2004. do 2020. godine.“ 


2. Život sv. Stjepana prvomučenika 

Sv. Stjepan rođen je u Jeruzalemu početkom 1. stoljeća. Postoji 
predaja i da je potjecao iz egipatske Aleksandrije (Tolić 2018: 
487.). Bio je arhiđakon i jedan od najuspješnijih propovjednika. 
Prvi je kršćanski mučenik. Broj učenika se množio pa su Židovi, 
koji su govorili grčkim jezikom, mrmljali jer se njihove udovice u 
svakodnevnom služenju zanemaruju. Dvanaestorica apostola 
sazvali su brojne učenike i rekli im: 


(...) »Nije pravo da mi napustimo riječ Božju da bismo služili 
kod stolova. (3) De pronađite, braćo, između sebe sedam 
muževa na dobru glasu, punih Duha i mudrosti. Njih ćemo 
postaviti nad ovom službom, (4) a mi ćemo se posvetiti 
molitvi i  posluživanju Riječi." Prijedlog se svima 
okupljenima svidio te su izabrali ,Stjepana, muža puna 
vjere i Duha Svetoga, zatim Filipa, Prohora, Nikanora, 
Timona, Parmenu te antiohijskog pridošlicu Nikolu." Njih su 
postavili pred apostole koji su pomolivši se položili ruke na 


"To su zapisi autora i studenata koji su pod mentorstvom autora rada izvorno 
na terenu snimali primjere kulturne baštine a u radu se označuju RKp. zb. sv. 
(Rukopisna zbirka, svezak, godina.) 


39 


njih. Riječ Božja se širila, broj učenika se povećavao i 
mnogi poganski svećenici prihvaćali su vjeru. (Dj 6, 2-7) 


Pun milosti i snage Stjepan je činio velika čudesa u narodu. 
Neki__iz takozvane — sinagoge — Slobodnjaka, = Cirenaca, 
Aleksandrinaca te onih iz Cilicije i Azije počeli su raspravljati sa 
Stjepanom. Kad nisu mogli odgovoriti mudrosti i Duhu 
Stjepanovu, nagovorili su neke ljude da kažu: ,Čuli smo ga 
govoriti pogrdne riječi protiv Mojsija i Boga." Nagovorili su narod i 
pismoznance da zgrabe Stjepana i odvuku ga u Vijeće gdje su 
nagovorili lažne svjedoke koji rekoše: ,Ovaj čovjek neprestance 
govori protiv svetog Mjesta i Zakona. (14) Čuli smo ga doista 
govoriti: "Isus Nazarećanin razvalit će ovo Mjesto i izmijeniti 
običaje koje nam predade Mojsije'." (15) A svi koji su sjedili u 
Vijeću upriješe pogled u Stjepana te opaziše - lice mu kao u 
anđela. (Dj 8, 9-15) 


2.1. Stjepanova besjeda 
Veliki svećenik je upitao Stjepana: ,Je li to tako?" Stjepan se 
nazočnima obratio riječima: 


»Braćo i oci, čujte! Bog slave ukaza se ocu našemu 
Abrahamu dok bijaše u Mezopotamiji, prije negoli se 
nastani u Haranu, (3) i reče mu: Iziđi iz zemlje svoje, iz 
zavičaja svoga, hajde u zemlju koju ću ti pokazati. (4) On 
nato iziđe iz zemlje kaldejske i nastani se u Haranu. 
Odande ga nakon smrti oca njegova Bog preseli u ovu 
zemlju u kojoj vi sada boravite. (5) U njoj mu ne dade ni 
stope baštine, nego obeća dati je u posjed njemu i 
potomstvu njegovu nakon njega, premda još nije imao 
djeteta. (6) Bog isto tako reče da će potomci njegovi biti 
pridošlice u zemlji tuđoj, da će ih porobljavati i tlačiti četiri 
stotine godina. (7) Ali narod kojemu budu robovali ja ću 
suditi, reče Bog. A nakon toga izići će i iskazati mi štovanje 
na ovome mjestu." (Dj 7, 2-7) 

Tako se rodio Izak, on rodi Jakova, a Jakov i supruga mu 
Rebeka dvanaest rodozačetnika koji su iz zavisti Josipa predali u 
Egipat,“ ali Bog je bio s njim i izbavljao ga iz svih nevolja darujući 


* Sv. Josip egipatski bio je jedanaesto dijete oca Jakova, a prvo od dvoje djece 
koje je imao s Rahelom. Jakov ga je volio više od sve djece, a to su oni i vidjeli. 
Bili su veoma ljubomorni posebice kad je otac dao sašiti za Josipa novu haljinu. 
Jedne noći Josip je sanjao da će postati gospodar nad svojom braćom koja će 
mu se klanjati. Sanjao je sunce, mjesec i jedanaest zvijezda i da su željeli žito te 
da su se njihovi snopovi klanjali njegovom snopu. Oni su ga zbog toga još više 
zamrzili i odlučili su ga ubiti. Opredijeli su se to uraditi kad je otac poslao Josipa 
na osamu prema ovcama. Dogovorili su se reći da ga je divlja zvijer rastrgala. 
Skinuli su novu odjeću s njega i natopljenu krvlju odnijeli ocu. Josipa su zatočili 
u bunar. Najstariji od njih, u zadnji se trenutak predomislio da ga ne ubiju, 
prodao ga je trgovcu koji je išao prema Egiptu. Tamo je bio rob, ali kako je bio 
dobar postao je upravitelj kuće. Faraonova žena se zaljubila u njega i pokušala 
ga je zavesti, a on je ostao vjeran faraonu na što se ona naljutila i optužila ga za 
obrnuto. Tako je završio u zatvoru gdje je njegova pamet i spretnost došla do 
izražaja i počeo je tumačiti snove dvojici sluga. Izveli su ga iz zatvora da 
protumači faraonu san koji nitko nije znao protumačiti. Faraon mu je ispričao da 
je sanjao sedam debelih krava i sedam mršavih krava koje su pojele one 
debele. Također, sanjao je sedam debelih klasova kako jedu sedam mršavih 
klasova. Onda je Josip oduševio faraona i protumačio mu sedam sušnih godina 
i nakon njih sedam plodnih godina. Faraon ga je za nagradu stavio za 
upravitelja cijeloga Egipta. Nakon sedam godina obilja tijekom kojeg je Josip 
skupio zalihe, uslijedilo je sedam gladnih godina. Žita nije bilo nigdje osim u 
Egiptu i tako su Josipova braća dospjela u Egipat. Josip ih je prepoznao, ali oni 
njega nisu. Iskušavao ih je kako bi vidio jesu li se promijenili. Zadržao je jednog 
od njih u zatvoru zbog krađe i zapovjedio da mu dovedu najmlađega brata 
Benjamina. Otac ga nije želio pustiti, ali su mu braća obećala da će ga vratiti 
nazad. Sljedeći put kad su bili u Egiptu, Josip je naredio da se u Benjaminovu 
vreću sa žitom ubaci zlato kako bi ga mogao optužiti za krađu. Braća nisu 
željela pustiti Benjamina znajući da bi stari otac umro od tuge. Kad je Josip vidio 
da su se spremni žrtvovati i da su se promijenili, otkrio im se i oprostio za sve. 
Rekao je da to tako Bog htio da ga oni prodaju kako bi im on mogao pomoći u 
nevolji. Nakon toga sva braća su otišla ocu i živjeli su u Egiptu. (Post. 4. 37, 39, 
40, 41, 37, 50, 42, 25, 44, 45, 46, 47, 27, 48, 49, 29) Čim je umro Josipov otac, 
braća su se zapitala: ,Što ako je Josip na nas ljut i pokuša uzvratiti nam za sve 
zlo koje smo mi njemu nanijeli?" Braća su Josipu poručili da im je otac pred smrt 
rekao neka prenesu Josipu da oprosti svojoj braći. Čuvši to Josip je zaplakao, a 
braća su se pred njega bacila i rekla: ,Evo nas k tebi da budemo tvoji robovi!" 
Josip im je odvratio: ,Ne bojte se! Ta zar sam ja namjesto Boga! (...) Bog je bio 
ono okrenuo na dobro: da učini što se danas zbiva - da spasi život velikom 
narodu. (...) Ja ću se brinuti za vas i za vašu djecu." Josip je ostao u Egiptu 

ga naklonošću i mudrošću pred faraonom, koji ga je postavio za 
upravitelja nad Egiptom i nad cijelim svojim dvorom. Onda je 
nastala glad i velika nevolja u cijeloj egipatskoj i kanaanskoj 
zemlji. Kad je Jakov čuo da u egipatskoj zemlji ima žita, poslao je 
najprije ,oce naše". Drugi put se Josip očitovao svojoj braći i 
faraon je doznao za podrijetlo Josipovo. Tada je Josip poslao po 
svoga oca i svu rodbinu svoju, sedamdeset i pet duša. Jakov je 
tako s rodbinom došao živjeti u Egiptu. Jakov je u Egiptu kao i 
»Oci naši" umro. Preneseni su u Sihem i položeni u grob koji je 
Abraham za srebro kupio od sinova Hamorovih u Sihemu. (Dj 7, 
2-16) 

U Egiptu je zavladao drugi kralj koji nije poznavao Josipa te 
je tlačio djecu Josipova roda da ne ostanu na životu. Tada se 
rodio božanski lijep Mojsije. Tri je mjeseca hranjen u kući 
očinskoj, a onda ga je prigrlila faraonova kći i othranila sebi za 
sina. Tako je Mojsije odgojen u mudrosti egipatskoj i bio silan na 
riječima i djelima. Kad mu je bilo četrdeset godina odlučio je 
pohoditi braću svoju, sinove Izraelove. Vidjevši kako je jednomu 
nanesena nepravda, suprotstavio se i osvetio zlostavljanoga 
ubivši Egipćanina. Mislio je da će njegova braća shvatiti kako će 
im Bog po njegovoj ruci pružiti spasenje, ali oni nisu shvatili. 
Sutradan se pojavio pred onima koji su se tukli te ih je nagovarao 
da se izmire: ,Ljudi, braća ste! Zašto zlostavljate jedan drugoga?" 
Ali ga je onaj što je zlostavljao svoga bližnjega odbio riječima: 
»Iko te postavi glavarom i sucem nad nama? Kaniš li ubiti i mene 
kao što si jučer ubio onog Egipćanina?" Poslije tih riječi Mojsije je 
pobjegao Midjansku zemlju gdje su mu se rodila dva sina. (Dj 7, 
20-29) Nakon četrdeset godina: 


(...) ukazao mu se Anđeo u pustinji brda Sinaja u 
rasplamtjeloj vatri jednoga grma. (31) Opazivši to, zadivi se 


zajedno s rodom svojim i očevim. Efrajimovu djecu gledao je do trećeg koljena; 
(...) Josip je svojoj braći rekao: ,Ja ću, evo, naskoro umrijeti. Ali će se Bog, 
zacijelo, sjetiti vas i odvesti vas iz ove zemlje u zemlju što ju je pod zakletvom 
obećao Abrahamu, Izaku i Jakovu." Josip je zakleo Izraelove sinove: ,Bog će se 
vas doista sjetiti, i tada ponesite moje kosti odavde!" Josip je umro u 110. 
godini, balzamirali su ga i u Egiptu položili u lijes. (Post. 50, 15-26)) 

Mojsije viđenju. Dok je prilazio da bolje promotri, eto glasa 
Gospodnjega: (32) Ja sam Bog Otaca tvojih, Bog 
Abrahamov, Izakov i Jakovljev. Sav preplašen, Mojsije se 
ne usudi pogledati. (33) A Gospodin će mu: Izuj obuću s 
nogu! Jer mjesto na kojem stojiš, sveto je tlo. (34) Vidio 
sam, vidio nevolju naroda svoga u Egiptu i uzdisaj mu čuo 
pa siđoh izbaviti ga. I sad hajde! Šaljem te u Egipat! (35) 
"Toga Mojsija - kojega su se odrekli rekavši: Tko te postavi 
glavarom i sucem? - toga im Bog kao glavara i otkupitelja 
posla po Anđelu koji mu se ukaza u grmu. (36) On ih 
izvede učinivši čudesa i znamenja u zemlji egipatskoj, u 
Crvenome moru i u pustinji kroz četrdeset godina (...). (Dj 
7, 30-53) 


Stjepan je nastavio govoriti: (52) ,Kojega od proroka nisu 
progonili oci vaši? | pobiše one koji su unaprijed navijestili 
dolazak Pravednika čiji ste vi sada izdajice i ubojice, (53) vi koji 
po anđeoskim uredbama primiste Zakon, ali ga se niste držali. 
(Dj 7, 30-53) 


Kad su to okupljeni čuli, počeli su škripati zubima na njega: 


(55) Ali on, pun Duha Svetoga, uprije pogled u nebo i 
ugleda slavu Božju i Isusa gdje stoji zdesna Bogu (56) pa 
reče: ,Evo vidim nebesa otvorena i Sina Čovječjega gdje 
stoji zdesna Bogu." (57) Vičući iza glasa, oni zatisnuše uši i 
navališe jednodušno na njega. (58) Izbaciše ga iz grada pa 
ga kamenovahu. Svjedoci odložiše haljine do nogu mladića 
koji se zvao Savao. Dok su ga kamenovali, Stjepan je 
zazivao: ,Gospodine Isuse, primi duh moj!" (60) Onda se 
baci na koljena i povika iza glasa: ,Gospodine, ne uzmi im 
ovo za grijeh!" Kada to reče, usnu. (Dj 7, 54-60) 
Dogodilo se to u proljeće 36. godine.“ Stjepanova molitva: 
,Gospodine Isuse, primi duh moj!" najstarija je poznata molitva 
upućena Isusu Kristu (Tolić 2018: 489). Stjepanov nastup bio je 


* Vidi: Tolić 2018: 489.-490. 

povodom za progon helenističkoga usmjerenoga dijela kršćana 
koji su govorili grčkim jezikom (Gorys 2003: 344). Progon se 
nastavio do smrti kralja Heroda Agripe I., 44. godine. 


3. Legende o čudesima 

Jakov Voraginski“ navodi nekoliko čudesa koja su se dogodila po 
zagovoru sv. Stjepana. Odjeća koja je uzeta s oltara i položena 
na bolesne mnogima je bila lijek. Cvijeće uzeto s oltara sv. 
Stjepana bilo je položeno na oči slijepe žene koja je progledala. 
Gospodar grada poganin Marcija! bio je jako bolestan, pa je 
njegov zet, koji je bio dobar čovjek, ušao u crkvu sv. Stjepana, 
uzeo cvijeće i položio ih pod glavu svoga gospodara. Ujutro je 
Marcijal tražio da mu dovedu biskupa, ali biskup nije bio u gradu. 
Došao je poganski svećenik koji je zabranio Marcijalu da vjeruje 
u Boga i da se krsti. Od tada je Marcijal jedino mogao izgovoriti: 
»isuse, Isuse, primi moj duh." Međutim, nije rekao da su to bile 
zadnje riječi koje je izgovorio sv. Stjepan. U istom mjestu 
dogodilo se još jedno čudo: gospođa zvana Petronia bila je teško 
bolesna i tražila je mnogo lijekova kako bi se izliječila, ali nije 
osjećala nikakvo poboljšanje. Na kraju joj je neki Židov dao 
prsten s kamenom i savjetovao da prsten veže čipkom za svoje 
golo tijelo. Kad je vidjela da joj to ne pomaže, otišla je u crkvu i 
pomolila se sv. Stjepanu za zdravlje i ozdravila.? 


* Jakob je rođen oko 1230. godine u Voragini (danas Vorazze kod Genove). S 
četrnaest godina stupio je u novoosnovani dominikanski red. Bio je vrstan 
govornik, propovjednik i nadbiskup Genove. Umro je 13. ili 14. srpnja 1298. 
godine. Papa Pio VII. Jakoba Voraginu 1816. godine proglasio je blaženim. 
Godine 1275. napisao je djelo Legenda aurea ili životi svetaca koje je prvi put 
objavljeno 1470. godine, a ubrzo je prevedeno na mnoge jezike te je postalo 
najčitanijim djelom. 

* The Golden Legend or Lives of the Saints. The Life of S, Stephen, Compiled 
by Jacobus de Voragine, Archbishop of Genoa, 1275. First Edition Published 
1470. Englished by William Caxton, First Edition 1483, Edited by F.S. Ellis, 
Temple Classics, 1900 (Reprinted 1922, 1931.) Volume Ill. Mediaval 
Sourcebook Fordham Volume II pp. 68. 
http://www.fordham.edu/halsall/basis/goldenlegend/GoldenLegend- 
Volume2.asp (pristup 20. svibnja 2020.) 

U Cezareji iz Kapadokije bila je plemenita dama, kojoj je 
suprug umro, ali imala je desetero djece, sedam sinova i tri kćeri. 
Kad su naljutili svoju majku, ona ih je proklela i božanska osveta 
je odjednom uslijedila, tako da su sva djeca bila pogođena 
groznom bolešću. Pavao i njegova sestra Palladia došli su u Hipo 
i ondje su našli biskupa kojemu su ispričali što se dogodilo. Za 
petnaest dana, pred Uskrs, pošli su u crkvu sv. Stjepana i snažno 
se molili svecu za njihovo zdravlje. Po zagovoru sv. Stjepana 
prvomučenika ozdravili su. * 


4. Štovanje Stjepandana božićnoga 
Blagdan sv. Stjepana prvomučenika od 380. godine štuje se 
drugi dan Božića. Blagdan i spomendan narod naziva: 
Stjepanovo, Stipanovo, Stipanja, Stipanje, Stjepanje, Stipandan, 
Stipandan Božićni, Stepandan, Stipajdan, Štefanje, Šćepandan i 
sl. Kako bi se razlikovao od spomendana 3. kolovoza blagdan 26. 
prosinca naziva i Stjepandan božićni. U radu se navode nazivi 
sukladno nazivima koji koriste mještani. 

Sveti Stjepan u ikonografiji prikazuje se kao đakon, 
prekriven đakonskom dalmatikom i palmom u ruci. Posebna su 
mu oznaka komadi kamenja koji ukazuju na njegovo mučeništvo 
(Badurina 1990: 547-548.). Ponekad se prikazuje s knjigom u ruci 
na kojoj su tri kamena, a pokatkad ih drži u ruci. 

Sv. Stjepan je zaštitnik je Bečke nadbiskupije i Bečke 
katedrale. Zaštitnik je konja, timaritelja, kočijaša, bačvara, 
podrumara, zidara, tesara, klesara, tkalaca i krojača. Vjernici se 
molitvama preporučuju sv. Stjepanu —prvomučeniku protiv 
glavobolje, bolova, kamenca mjehura i žučnoga kamenca, protiv 
opsjednutosti i za laganu smrt.“ 

Štovanje sv. Stjepana u 4. stoljeću proširilo se u: Italiju, 
Španjolsku, Francusku te u Njemačku, Švicarsku i Austriju u kojoj 
je 1147. godine nastala bečka katedrala sv. Stjepana. U 
Mađarskoj je oko 974. najvjerojatnije praški biskup Adalbert 


6 
Isto. 
" Usp. Škrobonja 2004: 175.-176. 

imenom  Stjepan* krstio sina arpadskoga kneza Gećze* 


petogodišnjeg Wajka. 
Štovanje sv. Stjepana Prvomučenika ogleda se u crkvama, 
kapelama, župama, bratstvima i bratovštinama i drugim 


* Tri su pripadnika dinastije Arpadovića kanonizirana. Pored kralja Ladislava 
kanonizirani su: Stjepan i Emerik. Stjepan, sveti, mađarski kralj, praunuk 
Arpada, sin vojvode Geze, rođen je oko 975. god. u Esztergomu (Gran 
Stigonium). Pogansko ime bilo mu je Wajk. Najvjerojatnije ga je god. 985.-990. 
krstio praški biskup Adalbert, koji je mnogo učinio oko pokrštavanja Mađara. Na 
krštenju je Wajk uzeo ime Stjepan. Bio je oženjen bavarskom kneginjom 
Gizelom, s kojom je imao sina Emerika. Pokrstio je Mađare. Godine 1001. 
osnovao je nadbiskupiju u Esztergonu te desetak biskupija i nekoliko 
samostana. Stjepanovom krunom, koju mu je poslao papa Silvestar II., okrunjen 
je 15. ili 17. kolovoza 1001. godine. Po toj kruni nazivale su se Ugarska, 
Hrvatska, Dalmacija, Slavonija ,zemljama krune svetoga Stjepana". Umro je 20. 
kolovoza 1038. godine. Pokopan je u bazilici Alba Regia koju je sam utemeljio. 
Kanoniziran je 1087. godine. Svetkuje se 20. kolovoza. Kult toga sveca proširio 
se prema sjevernoj Hrvatskoj i u Slavoniji. ,Među brojnim relikvijama ističu se 
one iz 1635. godine u zagrebačkoj katedrali, u riznici, u obliku poprsja." U 
kršćanskoj ikonografiji prikazuje se ,kao stariji bradati vitez ogrnut kraljevskim 
plaštom, okrunjen, s kraljevskom jabukom i žezlom". Najčešće su na slikama uz 
njega sveti Emerik i sveti Ladislav. (Badurina 1990: 547.) Njegov je sin Emerik, 
sveti. Rođen je na prijelazu 10. i 11. st. Umro je 1031. god. Prema legendama 
bio je blag mladić koji je život proveo u molitvi i pokori. Svetkovina mu je 4. 
studenoga. Posebno se štuje u Mađarskoj, sjevernoj Hrvatskoj, Slavoniji, 
Austriji. U ikonografiji se prikazuje kao golobradi vitez, češće okrunjen 
jabučastom kneževskom, nego kraljevskom krunom, s jabukom i žezlom u ruci, 
rjeđe s mačem u ruci. Katkada se prikazuje i s ljiljanom u ruci. (Badurina 1990: 
220.) 

* Dmitar Zvonimir je 11. travnja 1064. godine, nakon iznenadne smrti kralja Bele 
I. (1060.-1063.), a kao poslanik kralja Petra Krešimira IV. u Pečuhu, 
prisustvovao krunidbi ugarskoga kralja Salamona (1063.-1074). Tom prigodom 
Zvonimir se zaručio s Jelenom, kraljevom bratučedom, kćeri ugarskoga kralja 
Bele |. te sestrom budućih kraljeva Gejze |. (1074.-1077.) i Ladislava (1077.- 
1095. god.). Godine 1065. Zvonimir se oženio Jelenom. Predstavnici 
hrvatskoga naroda i svećenstva, polovicom 1076. godine, gotovo jednodušno 
su, na solinskom polju, u Saboru izabrali Dmitra Zvonimira za kralja Hrvatske i 
Dalmacije. Papa Grgur VII., poslao je opata rimskoga Gebizona i biskupa 
Falcoina s krunidbenim znakovima: krunom, mačem i žezlom, koji su 9. 
listopada 1076. godine, kraljevskom krunom u bazilici svetoga Petra u Solinu 
okrunili Dmitra Zvonimira. Zajedno s kraljem okrunjena je i kraljica Jelena, koju 
je narod prozvao Lijepom (vidi: Dragić 2011: 61.-88.). 

institucijama posvećenim tome svecu te zavjetima, škropljenju 
blagoslovljenom vodom kuća, štala, dvorišta, hodočašćima, 
odlascima na svetu misu, procesijama, molitvama, brguljama, 
pjesmama, narodnim veseljima. Sv. Stjepana Prvomučenika 
štovalo se još od 6. stoljeću u najstarijim samostanskim 
zajednicama u: Dubrovniku, Zadru, Splitu, Kaštel Sućurcu, Krilu 
Jesenicama, na: Braču, Hvaru, Šolti, na području Epidaura 
(današnjega Cavtata) sa sjedištem biskupije na poluotoku 
Sustjepanu, Zahumlju (od 1448. Hercegovina) i dr. 


4.1.Crkve, kapele 

Starokršćanska crkva Sv. Stjepana Prvomučenika u Barama kod 
Stona izgrađena u 6. ili 7. stoljeću a nalazila se na području 
Stamnuma u okviru Naronitanske biskupije koja je utemeljena 
533. godine _ (Menalo 2009: 277.). Crkva_ sv. Stjepana 
Prvomučenika najstarija je sakralna građevina u Dubrovniku a 
spominje je bizantski car i pisac Konstantin VII. Porfirogenet u 
svom djelu ,De administrando imperio“ 949. godine. Porfirogenet 
navodi da se crkva Sv. Stjepana nalazila u središtu grada i da u 
njoj počiva Sv. Pankracije koji je bio prvi zaštitnik Dubrovnika. 
Crkva je služila kao ukopno mjesto dubrovačkih biskupa pa je 
neki smatraju prvom katedralom u Dubrovniku (Janeković Romer, 
2019: 13.). Arheološka istraživanja pokazuju da je crkva 
izgrađena najkasnije koncem 8. stoljeća. Crkvu u 16. stoljeću 
spominje Nikša Ranjina u ,Analima“ (Topić; Radić; Rajić Šikanjić; 
likić 2019: 56.-57.). 

Hrvatski kralj Miroslav  (945.-949.) sa — suprugom 
Margaretom posjetio je Dubrovnik. Kraljev nebeski zaštitnik bio je 
sv. Stjepan Prvomučenik te se u okolici Dubrovnika gradilo 
nekoliko crkava posvećenih sv. Stjepanu. Među tim crkvama je 
crkva u Luci na Šipanu.““ Najstarija crkva u Rijeci Dubrovačkoj 
sagrađena je u 10. stoljeću u Sustjepanu. Prema kroničarima 


Ka Usp. Župa sv. Stjepana - Luka Šipanska https://www.dubrovacka 
biskupija.hr/portal/index.php?option=com_ k2&view=item&layout=item&id=2436 
&ltemid=552 (pristup 19. svibnja 2020.) 


47 


crkva je sagrađena darom kralja Stjepana Miroslava. U 
Sustjepanu od 1454. godine djeluje Bratstvo sv. Stjepana." 

Na poluotoku Sustipan u Splitu na mjestu nekadašnjeg 
benediktinskoga samostana pod borovima, na ostatcima rimske 
ranokršćanske bazilike izgrađena je crkva sv. Stjepana koja se 
prvi put spominje 1020. godine (Piplović 1995: 11.). 

Crkva sv. Stjepana prvomučenika 1190. godine spominje 
se u Zadru. Zbog izgradnje gradskih bedema 1570. godine u 
crkvu sv. Stjepana prvomučenika preneseno je tijelo sv. Šimuna 
koje je do tada bilo u crkvi sv. Marije Velike. Od tada se zove 
crkva sv. Šimuna Bogoprimaoca.'* Naselje na Dugom otoku kod 
Zadra 1394. te 28. veljače 1397. spominje se kao Vallis Sancti 
Stephani (Hilje 1994: 63). 

U Pirovačkom zaljevu nalazi se otočić Stipanac koji narod 
naziva ,Otok ljubavi". Na tom otočiću nalaze se ostatci crkve 
posvećene sv. Stjepanu prvomučeniku. 

U Jesenicima na području Dugoga Rata nalazi se groblje 
Sustipan u kojem su spojene crkve sv. Stjepana prvomučenika i 
sv. Antuna opata. 

Ranokršćanske crkve sv. Stjepana nalazile su se na 
se nalazi sanktonim Stipanska uvala (Kovačić 1999: 89.). U 
Kaštel Sućurcu Turistička zona nazvana je sanktonimom 
Sustipan. U istome mjestu nalazi se i krematonim Sustipan. 

Otočić Marinkovac nalazi se pred gradom Hvarom. Nekoć 
se taj otočić zvao Sustipanska (Stipanska, Otočić svetog 
Stipana). Na tom otočiću smještena je uvala Stipanska, a na kojoj 
je čuvena plaža. 

U mjestu Krasica kod Buja u Istri u 16. stoljeću sagrađena 
je crkva sv. Stjepana. 


" Bratstvo sv. Stjepana poziva na godišnji kapitul. (29. 11. 2019.) 
https://radio.hrt.hr/radio- dubrovnik/clanak/bratstvo-svetog-stjepana-poziva-na- 
godisnji-kapitul/214930/ (pristup 21. svibnja 2020.) 


"* Svetište sv. Šime (18. 2. 2011.) http://www.zadarskanadbiskupija.hr/?p=3964 
(pristup 21. svibnja 2020.) 

Kod groblja u Vitini (Ljubuški) bila je stara crkva sv. 
Stjepana prvomučenika. Živa je predaja da je Karađoz-begova"? 
džamija u Mostaru sagrađena na temeljima crkve sv. Stjepana. 
Na mjestu gdje je bila sahat kula nalazila se crkva sv. Stjepana i 
sv. Luke. U mjesnoj kapelaniji sv. Stjepana prvomučenika pokraj 
Čerina u Brotnju, u obližnjemu mjestu nađeno je crkveno zvono 
teško oko 100 libara. Seljaci su ga prodali u Metković. Župa Čerin 
odijeljena je od matice Gradnića 1864. godine i od tada ima svoje 
matice. Crkvu sv. Stjepana, zaštitnika čerinske župe, spominje 
biskup Lišnjić 1696. godine (Bakula 1970: 80). 

Kapelica u groblju u Gornjem Zelenikovcu“* posvećena je 
sv. Stjepanu prvomučeniku. Tu živi rod Bogdanovića. > 


4.2.Vjerski običaji 
»stjepanov kruh" dijelo se siromasima. Svećenici su 
»stjepanovom vodom" škropili konje i njihovu hranu. Crno vino se 
blagoslivljalo, a u kalež se ubacivao kamenčić što je simboliziralo 
Stjepanovo mučeništvo. Vino koje se izlijevalo na oranice zvalo 
se ,Stjepanova ljubav" (Gorys 2003: 345.). 

Stanovnici Grohota na Šolti izabrali su svetog Stjepana 
prvomučenika za svoga nebeskoga zaštitnika te su osnovali 
istoimenu bratovštinu. U prošlosti je blagdan započinjao 
paljenjem ognja pred crkvom koji su u zoru palili naučitej i 
gaštaldi.“* U crkvi su se pjevali lecijuni, a nakon čega bi uslijedio 


_ Karađoz-beg bio je brat Rustem-paše Opukovića Hrvata (Skradin ili Butmir iz 
Sarajevskog polja o. 1500.- Carigrad, 1561.) rođenoga u hrvatskoj katoličkoj 
obitelji. Osmanlije su ga oteli od obitelji i odveli u Carigrad u kojem se školovao 
te ostvario iznimnu vojnu karijeru pa je posato osmanski general. Oženio je 26. 
studenoga 1539. Mihrimah (Merima), kći Sulejmana Veličanstvenoga koji ga je 
1544. postavio za velikoga vezira Osmanskoga Carstva. Karađoz-beg sagradio 
je džamiju u Mostaru koja se po njemu zove. 

* Pripada općini Neum. 

" Matići u Boćancu u Općini Neum slavili su sv. Stjepana, prešli na sv. Ivana 
poslije Stjepana radi Božića. Kapelica je posvećena sv. Ivanu. Oni zovu na 
slavu na sv. Stjepana, a slave na dan sv. Ivana. Rod Begušići u Gracu slavili su 
sv. Stjepana. Kazao mi je 21. svibnja 2020. godine Stanislav Vukorep. (RKkp. zb. 
sv. 2020.) 

!* Naučitej i gaštaldi članovi su bratovštine. 

svečani Tebe Boga falimo. Svetu misu služila su tri svećenika. 
Poslije svete mise narod se okupljao i družio uz oganj u 
crkvenom dvorištu. Poslijepodne se održavala večernja misa s 
velikom procesijom oko Grohota. Kip su nosili članovi bratovštine, 
odjeveni u duge bijele kute, koje se i danas nose, iako sama 
bratovština više ne postoji. U procesiji je ponekad sudjelovao i 
Šoltanski glazbeni zbor Olinta, koja je danas obavezni dio 
procesije. Nakon procesije nastavljalo se družiti uz oganj. Ta 
tradicija se nije sačuvala. 

Bratovština sv. Stjepana kao i Djevojačko društvo 
Presvetog Srca Isusova prestali su postojati. Ipak, muškarci koji 
nose kip tradicionalno su odjeveni u bijele kute, a u procesiji svira 
limena glazba Olinta. Danas prvo ide križ, zatim bandira svetoga 
Stipana, zaštitnika župe i mjesta, nakon njih ide limena glazba. 
Slijedi ih kip svetoga Stipana, za kojim ide svećenik s popićima““, 
za njima ide crkveni zbor, a nakon njih pučanstvo. Više nema 
djece koja u dvoredu idu među prvima u procesiji, a isto tako, 
nema podjele na muškarce i žene, već svi zajedno hodaju iza 
crkvenog zbora. > 

U Slavoniji sveti se vino i voda na ranoj misi. Tako 
posvećeno vino i vodu uzme muškarac, obično najstariji momak i 
poškropi vrt i dvorište. Odmah zatim uzjaši na konja, obiđe 
vinograd i zemlje i poškropi ih (Stojanović 2000: 48.-52.). 

Tradicija u Vetovu je na svetog Stjepana kaditi u podne. 
Domaćica uzima ispod stola zemljanu posudu te u nju stavlja 
žeravicu i malo tamjana. Dok se na glas moli molitva, kadi se, pri 
tome svatko, počevši od glave kuće, malo dima rukom zagrne k 
sebi, prekriži se i da posudu s tamjanom prvom do sebe. To se 
čini tri puta. Još se kadilo na Staru godinu navečer, na Novu 


ć Popićima se na Šolti nazivaju ministranti. 

! Prema: Nikola, Mateljan, 2018. Svetkovina svetoga Stipana. Kameni brod. 
Redak. Split; str. 53. Mateja Burica, Tradicijska kultura u adventskom i 
božićnom vremenu na Šolti (diplomski rad). Filozofski fakultet Sveučilišta u 
Splitu. Split, 27. siječnja 2020. 44.-45. 

godinu u podne i na Tri kralja u podne.'* U mnogim zemljama, 
kao neradni dan, štuje se blagdan sv. Stjepana prvomučenika. 

U Kaštelima, a najviše u Kaštel Starom štuje se sveti 
Stipan. Nekoć bi se popodne skupljalo ulje i masline za crkvu i 
pucalo bi se iz mušketa. Donosilo se i vino da svijet pije.?“ 

Od svetog Stipana počinje blagoslov kuća. Ukućani bi 
trebali bit na okupu kad dođe svećenik i treba ga dočekat 
otvoreni vrata, na stolu mora bit upaljena svijeća i križ na stolu. 
Svećenik poškropi kuću, a ostatak kuće i okolo kuće domaćin ili 
dijete kad svećenik ode dalje. Svećeniku se inače uvijek daje dar, 
suho meso, špek, novac ako i koliko se ima i može dati.“ 


5. Pučki običaji 
Uz blagdan Sv. Stjepana Prvomučenika vezuju se brojni narodni 
običaji. Još u 19. stoljeću na Stjepanovo služinčad su mijenjala 
svoje mjesto. Mladi kalfe noću su činili bezazlene nepodopštine 
(Gorys 2003: 345.). Ponegdje se i položajilo.“ 


5.1. Brgulja 
Mnogi vjernici štuju sv. Stjepana kao zaštitnika svoje obitelji i 
rodbine. Brgulja je naziv za taj običaj. Brgulja (krsna slava, fjera, 
fešta) u Bosni Hercegovini spominje se 1466. godine. To je 
zajednička svetkovina župe, sela ili obitelji koji slave određenoga 
sveca, svoga nebeskoga zaštitnika. Svako selo ima svoju brgulju, 
blagdan sveca zaštitnika, kojemu je posvećena župna crkva, a 
pojedini zaseoci slave i blagdan sela kojemu je u njihovu zaseoku 
posvećena manja crkva ili kapela. Neka mjesta za brgulju su 
uzeli sv. Stjepana prvomučenika iako je crkva u njihovoj 


" Dolores Jakovljević zapisala je 2013. Kazala joj je Barbara Mitrović (Barica) 
(1935.) iz Vetova. (Rkp. zb. sv. 2013.) 

* Ana Carev zapisala je 2010. godine. Kazao joj je Tonči Rokov rođen 1950., 
predsjednik Vatrogasnoga društva u Kaštelima. (Rkp. zb. sv. 2010.) 

*“ Slađana Miličević zapisala je 2010. godine u selu Ravan kod Busovače. 
Kazali su joj njezin djed Vlatko Petrovića iz sela Ravan pokraj Busovače rođen 
30. svibnja 1939. godine i njezina baka Milica Petrović, (djev. Laštro, rođ. 17. 
rujna 1944. god.) također iz sela Ravan pokraj Busovače. (Rkp. zb. sv. 2010.) 
“2 O tome više: Dragić: 2019: 97.-.121. 

posvećena drugom nebeskom zaštitniku. Tako je, primjerice u 
Runovićima Gospina crkva, a slavi se brgulja na Stipandan 
božićni. Običaj je da se na blagdan pozovu gosti i iz drugih sela i 
to oni kod kojih su oni bili pozvani na njihovu brgulju. Običaj je da 
se od svakog jela ponešto pošalje na dar i starijoj čeljadi od 
prijatelja uzvanika koji nisu mogli doći na brgulju (Domljan 2006: 
169.) . 

Stjepan Banović 1912. godine objavio je rad u kojem 
zaključuje: ,Dosadašnje mišljenje ili bolje vjerovanje, da je slava 
krsnog imena čisto pravoslavna i srpska svetkovina, koju Srbi iza 
propasti svojega carstva, bjegajući pred Turcima, raznesoše po 
Herceg-Bosni, Dalmaciji i drugdje, definitivno je oboreno!" 
(Banović 1912: 265.-273.). Banović navodi brgulje u dvadesetak 
mjesta u primorju i Opuzenu. 


= Zaostrog: Sv. Tri kralja služe: Banovići, Jelčići i Despoti (neki). Sv. Mijovila 
služe: Alfirovići i Bokšići, Sv. Jurja služe: Sučići, Vinci, Matutinovići, Kraljevići, 
Gjikovići, Kosovići (neki) i Berići. Sv. Martina biskupa služe: Kosovići. Parentići. 
Despoti i Medici. Sv. Nikolu biskupa služe: Pećari, Barbarići, Dragićevići i 
Kunparci, Sv. Luku služe: Bulati i Baletići. Sv. Ivana služe: Babici. Drvenik: Sv. 
Mijovila služe: Kostanići (za vrijeme Krajine knezovi), Ivićevići, Gabrići, 
Juranovići, Grubiše, Sv. Ivana božićnoga služe: Jagmići, Divići, Jelaši i 
Vitasovići. Sv. Luku služe: Vitasovići i Antunovići. Sv. Martina služe: Pećari, 
Kosovići i Delići. Sv. Petra služe: Burici. Sv. Tri kralja služe: Alači. Podaca: Sv. 
Mijovila služe: Španje, Prlende, Cvitanovići, Viskovići, Štule, Pribićevići, Tolići, 
i Šarići. Sv. Tri kralja služe: Miošići. Alesići i Dijane. Gradac: Sv. Martina služe: 
Jelačići. Sv. Nikolu služe: Raići, Jurasi. Obrezovanje Kristovo služe: Benići, 
Radelići. Sv. Tri kralja služe: Stipići, Pekići, Viskići. Mirkovići i Gojaci. Sv. Jurja 
služe: Šutići, Andrijaševići i Ujduri. Sv. Mijovila služe: Bartulovići i Šerići. Sv. 
Bruna služe: Korljani i Sinkovići.- (zapravo Sv. Tomu) Sve svete služe: Adari, 
Bilasi i Židići. Baćina: Sv. Tomu služe: Katići, Franići i Tomaševići. Obrezovanje 
Kristovo služe: Giljevići, Marinovići i Begovići. Sv. Mijovila služe: Bogunovići. 
Sve svete služe: Boškovići i Krilići. Sv. Tri kralja služe: Benići. Sv. Luku služe: 
Jelavići i Blaškovići. Živogošće: Sv. Petra i Pavla služe: Brajkovići i Glamuzine. 
Sv. Stjepana služe: Jukići, Skenderi, Jurline, Miljci, Kalabe, Škarice, Perići, 
Curevići, Klaričići, Kosovići i Gjikovići. Sv. Jurja služe: Franičevići, Orbići i 
Petričevići. Sv. Mitra služe: Jurakovići i Veže. Sve svete služe: Lozine, 
Majstrovići, Borovci i Veže. Igrane: Sv. Luku služe: Bakalići. Sv. Jurja služe: 
Bezeri. Sv. Križ (UZvišenje Sv. Križa 14. rujna op. a.) služe: Miočevići i Rudelji. 
Sv. Mitra služe: Lulići. Kumrijići. Palkučići, Šimići. Vodopići, Antičići, Lovrići, 

Stipanjdan je blagdan kada se u Grubinama kod Imotskoga 
slave dvije svečanosti: sveti Stipan prvomučenik i krsna slava - 
brgulja. 

U Škabrnji Stipanju feštu za krsno ime drže Ražovi, Brkići, 
Gurlice, Jurjevći, a u Prkosu Tokići, Gravići.?* 


Čekići, Prgometi, Jerkovići i Matijaševići. Sv. Jurja služe: Krstići, Alači, 
Cvitanovići, Papići, Šulente i Viskovići. Podgora: Sv. Jurja služe: Bani, Devčići, 
Deani, Stojkovići, Velići, Sisarići, Kokici, Pavlinovići, Borići, Marinovići, 
Rosandići, Lunjevići, Sumići, Babici, Mlikote, Sundići, Gareljići, Vulinovići, 
Roščići, Jakići. Kalabići, Jugovići, Kržanići, Radojkovići, Pezići. Bušići, Lozine, 
Pivčevići, Vrsaljke, Kunci, Anušići i Sokići. Sv. Marti na služe: Batoši, Pivčevići i 
Vranješi. Sv. Ivana »Usikovca« (Glavosijeka sv. Ivana 29. kolovoza op. a) 
služe: Velići. Sv. Mijovila služe: Vodanovići i Miličevići. Sv. Luku služe: Buzetići i 
Gungići. Sv. Stjepana kralja ugarskoga služe: Kurtići i Merćepi. Sv. Križ služe: 
Radonići. Sv. Franu služe: Veličevići. Sv. Tri kralja služe: Miličići. Sv. Brunu 
Sv. Stjepana služe: Mrkušići. Vrgorac: Sve svete služe: Raosi, Roje, Galici, 
Borovci, Bajalo, Katavići, Miljei, Nizići i Kopovići. Sv. Tomu služe: Martinci. Sv. 
Mijovila služe: Hercezi i Franići. Sv. Stjepana služe: Miletići. Banja: Sv. Tri 
Kralja služe: Tolići. Sve svete služe: Jelavići i Cikoje. Kotezi: Sve svete služe: 
Radići, Stankovići. Radonići, Rakići. Jolići, Ivićevići. Dujmovići. Mušani i Zaro. 
Kokorić: Sv. Jurja služe: Prvani (neki). Sve svete služe: Bulozi, Markovići i 
Pervani. Sriduša: Sve svete služe: Bulozi. Pervani i Katavići. Sv. Nikolu služe: 
Klinci. Kljenak: Sve svete služe: Nizići, Prnići, Vučci, Jurjevići, Culavi, Vukovići i 
Bobanci. Sv. Tri kralja služe: Bobanci. Ravča: Sve svete služe: Jelavići. Nikolići, 
Rakići, Radoniiljci, Trlini. Matkovići, Pranići i Jovići. Sv. Ivana služe: Vegari. 
Višnjice: Sve svete služe: Radići i Rakići. Dragljane: Sv. Mijovila služe: 
Majstrovići, Jovići, Vujčići i Vulete. Sv. Ivana božićnoga služe: Jelaši, Vukovići, 
Radelji i Grgići. Zavojane: Sve svete služe: Pivci, Luvaljke, Karduni. Marinovići. 
Matkovići, Jukići. Perici, Beusi, Čovići, Zekuljići, Ajduci, Božici, Vukovići, Čepići i 
Buklijaši. Sv. Nikolu služe: Ančići. Sv. Luku služe: Bokšići. Sv. Ivana božičnoga 
služe: Divići, Bajte i Zidići. Sv. Stjepana Prvomučenika služe: Boletići. Kozica: 
Sve svete služe: Vuletići, Jujinovići, Povici i Ivekići. Sv. Luku služe: Antunovići. 
Križov dan služe: Katići, Ravlići, Marasi, Begovići, Mijočevići i Štulići. Sv. 
Mijovila služe: Glavaši. Sv. Tri kralja služe: Bušelići. Opuzen: Sv. Mijovila služe: 
Dujmovići. Zonići. Lozine i Stanici. Sv. Martina služe: Vlahovići i Nikolići. Sve 
svete služe: Matići. Milići. Dominikovići, Ružićani, Šamići, Filipovići itd. 

zi Antonija Pavičić zapisala je 2010. godine u Škabrnji. Kazao joj je Zoran 
Ražov, rođen 4. veljače 1965. god., otac troje djece, koji se odmah nakon rata 
vratio u svoje selo i zamijenio dotadašnjeg kapelana koji je stradao u ratu. 
Zoran uz svoj stalni posao obavlja i posao kapelana, kako mi kažemo 

U Runovićima na Stpanjdan, dvije su svečanosti. Dok jedni 
slave svetog Stipana, Isusova prvoga mučenika, drugi slave i 
svetog Stipana i brgulju. Tog dana svi iz župe, susjednih pa i 
drugih župa kod crkve su. Narod ruča kod kuće i ne vraća se do 
večere. Jedino brguljari idu na užinu s rodbinom i prijateljima. Na 
ručku kao i na užini svi pale svijeću. Pred Gospinom crkvom 
narodno veselje je sve do mraka. Jedno je kolo, rijetko dva. U 
kolu bi bilo 30-40-50 djevojaka i momaka. Jedna djevojka stoji u 
kolu, a momak izvan kola te navaljuje da prekine kolo ili se 
provuče ispod ruku i dođe do djevojke i poljubi je. Djevojka se 
čuva i brani, a i kolo je čuva. Ako momak ipak uspije doći do 
djevojke i poljubi je, tada kolari biraju drugi par. Tako se parovi 
mijenjaju. Također, igra se kolo u kojem se prikladna djevojka 
nalazi u kolu. Dok kolo igra i okreće se, djevojci se pripjeva: 


Ljubi Mare koga ti je drago, 
ako nećeš nikoga, 
šibaj more iz kola. 


Koga Mare poljubi njega utjeraju u kolo i pripjevaju mu. 

Stariji ljudi i žene piju i razgovaraju. Stvaraju se nova i 
obnavljaju stara prijateljstva. Djeca se igraju na plovke ili na 
oraje? ili na bademe. Nekoć su majke kćeri povele kući čim bi 
sunce zašlo za Mračaj. Kad bi otišle djevojke, prestalo bi i kolo i 
završio bi dernek Stipanjdan Božićnji. (Kutleša 1997: 273.) 


sakrištana, u seoskoj crkvi Blažene Djevice Marije, održava seosko groblje i 
pomaže pri seoskim sahranama. Zoran je, kako se kaže, čovjek od naroda, 
ništa mu i za nikoga nije teško napraviti. Njega svi u selu znaju i on sve zna, iz 
šale ga znaju zvati i Škabrnjski Kupid jer je puno starijih cura i momaka namirija, 
koji su sad u sretnim brakovima. Bio je i jedan od začetnika Kulturnoga 
umjetničkoga društva Škabrnja koje je osnovano 14. srpnja 2000. i čiji je član od 
samoga početka. Zoran ne voli puno o sebi pričati, on kaže da je dovoljno da 
ljudi pričaju o njemu, a on se trudi da to bude najbolje. 

i Oraj - orah. 

5.2.Čestitarski ophodi 
U Poljicima ujutro se pije rakija kao i na Božić. Svi ukućani 
zajedno ručaju, a svijeća gori za pokojne.'* Toga dana se 


u hrvatskoj tradicijskoj kulturi iznimno je prisutan kult pokojnika. U Badnjoj 
noći mnoge se suze prolijevaju zbog sjećanja na preminule članove obitelji. U 
hrvatskoj tradicijskoj kulturi pale se dvije svijeće, od kojih je jedna bila za 
pokojne, a druga za žive. U Brijestu u Istri, nakon molitve dvije svijeće bi se 
stavile u kruh i zapalile. Jedna je svijeća gorjela za žive, a druga za mrtve. Pri 
tome bi se pazilo kako svijeće dogorijevaju: ako bi prije dogorjela svijeća za 
mrtve to je značilo da više treba moliti za mrtve i obrnuto. U novo-travničkome 
kraju na Badnju večer pale se svijeće za mrtve članove obitelji i moli se za 
njihove duše. Kad svi stariji posjednu za stol, djeca bi izlazila vani i u kuću 
ulazila sa zapaljenim voštanim svijećama u pšenici. Prvo bi pozdravili Hvaljen 
Isus a onda čestitali Sretna vam Badnja večer. U daljoj prošlosti, u Potoku kod 
Livna, pšenica se nije sijala nego bi se u posudu, najčešće drvenu bukaru, 
nasula najljepša pšenica i u nju bi se zabole sviće. S prvim mrakom palila se 
svijeća lojanica koja je gorila cijele noći na svim prozorima kuća. Njihov plamen 
treperio je u spomen i za pokoj vični dušama koje su otišle u nebo. Paljenje 
svijeća na Božić za večerom, u posuškom kraju, uvijek predstavlja vrhunac 
božićnog slavlja. Sva kućna čeljad se okupe za stolom, a na stolu se postavi 
sve najbolje što ima za jesti i piti. Početak večere uvijek je počinjao molitvom u 
čast Porođenja, a zatim se molilo za pokojnike i one koji nisu sa nama. Po 
narodnom vjerovanju za božićnom večerom i paljenju svijeća prisustvuju i 
pokojnici iz jedne obitelji. Zato stol mora biti tako raskošno postavljen, kako bi 
pored živih bili zadovoljni i mrtvi. Za večerom, pale se tri svijeće u znak svetog 
Trojstva. Svijeće se stavljaju u posudu sa zelenim žitom, a ta posuda uvijek je 
bila omotana hrvatskom trobojnicom. Kada domaćin kuće upali svijeće to je 
znak da večera može početi. Tijekom večere obično se spominju oni koji nisu 
među ukućanima, koji su umrli ili su negdje u tuđini. U čast njima obično se 
prisjeća i spominju zajednička slavlja za Božić. Večera završava gašenjem 
svijeća, domaćin kuće uzme koru kruha utopljenu u crno vino, i praveći znak 
križa gasi svijeće, a zatim se prekriži i izmoli Očenaš. Narod je smatrao da 
svaka ugašena svijeća predstavlja jednog ukućanina i da se iz njih može čitati 
sudbina. Tako se gledalo koja je svijeća najviše izgorjela, i kuda je okrenut 
plamen prilikom gašenja svijeće. Ako je neka svijeća više izgorjela i okrenuta je 
prema nekom od prisutnih, to je značilo da će ta osoba uskoro umrijeti. Nekoć 
su se u Grudama tri svijeće obično stavljale u čašu sa zrnjem kukuruza. Nakon 
objedovanja molilo se pet Očenaša, pet Zdravo Marija, pet Slava Ocu i 
Vjerovanje, za mir i Božji blagoslov u obitelji. Obavezno se u molitvi prisjećalo i 
sklopljenih ruku. Nakon molitve gašene su svijeće. Obično ih je gasio najmlađi 
muški član obitelji. Djed bi mu umočio komad kruha u vino i uvijek pokazao s 
koje će strane početi gasiti. Gaseći svijeće govorio je U ime Oca i Sina i Duva 

čestita: ,Na dobro van doša Stipandan". U crkvi se pjeva pjesma 
»u se vrime godišća", a po svršetku mise svećenik čestita 
Stipandan. U Gornjim Poljicima iza ručka mesari idu po selu 
kupiti običajno meso župniku, blagoslovljenom vodom škrope 
kuću i ukućane, a kad uđu čestitaju Stipandan (Ivanišević 1987: 
440.). 

U Svinišću su nevjeste odlazile s muževima i djecom u rod 
čestitati Božić (jer se na Božić ostajalo kod kuće). Na taj dan 
svatko ima goste. Mladić, koji je na Božić dao jabuku curi (znak 
da joj nudi ženidbu), ide u goste k njoj. | tog dana se užiga““ 
božićna svijeća. Ručak i užina opet su svečani. Poslije podne 
zajedničko je sijelo i pjesma. 

Primoštenska je tradicija da se na Stipanje poslije mise 
svatko preobuče u najbolju robu. Svi stanari iz Južnoga i Burnoga 
Primoštena dolazili su posjetiti seljare. Seljari bi išli u povorci 
prema njima i sreli bi se kod Sv. Josipa koji je tisuću petsto 
metara od sela. Oko devet sati kalavale“ bi se povorke stanara 
sa svih strana s puškama i kad bi došli blizu seljarske povorke 
bilo veliko pucanje. Onda bi počelo čestitanje, grljenje, ljubljenje, 
smijeh i pjevanje. Onda bi se partilo put sela pjevajući: 


svetoga, Amen. Dok je on to izgovarao svi članovi obitelji bi se križali i svatko je 
trebao popiti po malo vina iz one čaše u koju se umakao kruh za gašenje 
svijeća. Komentiralo se čija je svijeća najviše izgorjela, jer bi stariji obično 
odredili čija je koja svijeća. Vjerovalo se da će brzo ovaj svijet napustiti onaj čija 
je svijeća najviše izgorjela, a ako su svijeće lijepo gorjele, te nisu treperile, 
govorilo se da će biti mira u kući. Zdjela sa svijećama ostavljala se do Nove 
godine. Ponovno su se palile svijeće i gasile s istim tim komadićem kruha. 
Nakon blagdana taj komadić kruha bio je kao neki blagoslov. Davao se u napoj 
domaćim životinjama, da i one budu zdrave, a kokošima se obično prosipao 
onaj kukuruz u kojem su bile svijeće. (Dragić 2010: 

Hrvati su, primjerice u: Livnu, Banjaluci, Šuici, Travniku, Busovači, Novom 
Travniku, Gučjoj Gori, Bihaću, Varešu, Zenici, jednu svijeću palili za mrtve, 
stavljali je u prozor gdje bi cijelu noć gorila." U mnogim mjestima u Bosni taj se 
običaj sačuvao do naših dana. 

“ Užigati — upaliti. 

* Ana Tafra zapisala je 2013. godine. Kazala joj je Tafra Smilje, rođena 1956. 
godine u Svinišću. (Rkp. zb. sv. 2013.) 

* Kalavati - spuštati. 

Veselmo se Bog nas veselio, 
U lipomu zdravlju veselju, 
Mnogo lita i dobrih godina... 


Kad bi se došlo na Rudinu, onda bi se uhvatili u kolo i 
balali.?* Toga dana običavalo se balati po cijelo popodne, a onda 
bi se kolo rasiklo na mala kola pa bi se išlo kućama na 
čestitanje.“ 

Primoštenski plesovi Šuljavica i Seljančica izvode se dva 
puta godišnje. Jednom je to na blagdan svetog Stipana. Tada 
stanovnici iz gornjih sela Primoštena dolaze do donjih sela i svi 
zajedno idu na misu. Iza mise pleše se Primoštensko kolo, svira 
Primoštenska glazba, koja je 2016. = proslavila 90. godina 
postojanja. Stanovnike iz gornjih sela nazivalo se stanarima. 

Sinjska je tradicija na blagdan svetoga Stipana ići u posjete 
rodbini i prijateljima. Ako su neki u svađi, toga se dana pomire i 
razgovaraju premda sutra opet ne govorili. 

Zetovi su posjećivali punice i na Pelješcu, a one bi im 
darivala kitu od voća (suhe smokve, rogač i drugo voće nanizano 
na vjenčić), čorape, terluke...?“ 

Na sv. Stjepana u lloku odlazilo se u čestitare rodbini i 
prijateljima. ?* 


* Balati - plesati. 

s Sanja Cvitanović zapisala je 2010. godine. Kazala joj je Slavka Bolanča, 
rođena 14. 3. 1942. u Širokama kod Primoštena. (Rkp. zb. sv. 2010.) 

** Paula Tucanović zapisala je 2016. godine. Kazao joj je Ivo Soža, rođen 1956. 
u Primoštenu. (RKp. zb. sv. 2016.) 

a Antoniji Arbanas 2009. godine kazala je Ana-Marija Arbanas, djev. Šabić, rođ. 
1930. (Rkp. zb. sv. 2009.) 

* Jelena Krističević zapisala je 2010. godine u Orebiću. Kazao joj je Ante Kurilj 
(rođ. 1947. god.) u Mijacima gdje je živio do 1972., kada se s obitelji preselio na 
poluotok Pelješac, u Orebić. (Rkp. zb. sv. 2009.) 

Z Tanji Pezo u Lokvičićima kazala je u prosincu 2008. godine u svojoj kući u 
Splitu Slava Pezo, djevojački Bekavac, rođena 1947. godine u Lokvičićima. 
(RKp. zb. sv. 2008.) 

U Badljevini kod Pakraca na sv. Stjepana i sv. Ivana išlo bi 
se u kuće onih koji slave imendane. Na Kamenu se, za razliku od 
susjednih mjesta, na taj dan tradicionalno pjevalo: 


Stipan jur blaženi svakoga zove 
svedbinu štovati današnji dan. 

On umire radi vire, mladih lita. 
Plemenita biše mu stavljena krunica ta. 


Tek drugoga dana se odlazilo čestitati rodbini s kojom još 
nisu izmijenili božićne čestitke. Obično bi prvi u kuću ulazio 
muškarac. Njega bi domaćini posjeli na slamu jer se vjerovalo da 
će kvočke mirno sjediti na jajima kada budu nasađena.““ 

Na Stipanjdan u  širokobriješkom = kraju —zetovi bi 
tradicionalno dolazili kod punca i punice.* Na Stipanjdan se išlo 
u crkvu u drugu najbližu župu. Moglo ići kud god se željelo ići kod 
prijatelja.** Na Stipandan zet i kćer s darovima idu kod punice na 
ručak. Punica daruje zeta košuljom ili nekim poklonom.“ Novi 
zetovi bi išli u punica gdje bi ih dočekala grotulja i dobar ručak. 
Grotulja se sastojala od suhih smokava, orašaka, bajama, 
rogača, i sl. Sve bi se to nanizalo na konac, a između bi se 
stavilo šarenih papira i nanizalo na konac. Punica bi zetu 


“i Marijani Bošnjak kazala je u Iloku 2009. godine Milka Papić, djev. Bošnjak, 
rođena 1947. u Mostaru, u zatvoru. (Rkp. zb. sv. 2009.) 

* Ivana Kop zapisala je svibnja 2007. godine u Badljevini kod Pakraca, a kazali 
su joj njezina baka Emilija Kop (djev. Magdić, rođ. 1936. god.). Otac je 
kazivačice Nijemac koji je nestao u Drugom svjetskom ratu. Obitelji Kop također 
su njemačkoga podrijetla. U kazivanju su sudjelovali i Ivanin djed Franjo Kop 
(rođ. 1934. g.) i Katica Grčević (djev. Matijević, rođ. 1935. godine). (Rkp. zb. sv. 
2009.) 

ka Marijana Tomašević zapisala je 16. studenog 2012. Kazala joj je Mila Hrkać 
djev. Hrkać iz Izbična. (Rkp. zb. sv. 2012.) 

“a Marijana Tomašević zapisala je 16. studenog 2012. Kazala joj je je Veselka 
Brekalo iz Medinih Stanina, Crne Lokve. (RKp. zb. sv. 2012.) 

* Marina Kožul zapisala je 2012. godine. Kazala joj je Blagica Sesar djev. Ćuk, 
rođena 1942. godine u Kočerinu. (Rkp. zb. sv. 2012.) 

prebacila grotulju oko vrata, a zet je darivao punicu košuljkom.*' 
Ovaj običaj posjećivanja sačuvan je u širokobriješkom kraju.“ 

U grudskom kraju zetovi su odlazili kod punica na ručak, a 
punica bi ih darivala grotuljama (duhan u sredini, a okolo 
nanizane suhe smokve, suhe šljive, orasi i na kraju jabuka). 
Potom bi dolazili ostali gosti. Cijelo Božićno vrijeme hodalo se po 
selu i pjevala se ,ganga putnički" i nazdravljalo se.“ 

Svaki zet u posuškom kraju nekoć je bio dužan posjetiti 
kuću iz koje se oženio na Stipanjdan uvečer. Novi zetovi 
pogotovo su morali dolaziti u posjet na Stipanjdan i to tako da bi 
donosili darove svojim punicama, svastikama i prijama. Ti darovi 
obično su bili odjevni predmeti, a pogotovo meculeti“* i marame. 
Zetovi su obično darivani čarapama i terlucima. Običaj je bio i da 
zetovi na Stipanjdan uvečer dave kokoši, i to ne samo punčeve 
već i susjedove. Koliko će kokošiju ili pijetlova biti zadavljeno 
ovisilo je o tome koliko zet želi istaknuti svoju hrabrost. Posebnu 
pažnju na ovaj dan, zetovi su dobivali od svojih punica jer su one 
nastojale što bolje počastiti svoga zeta jelom, pićem i darovima. 
Taj običaj posjećivanja sačuvao se u Hercegovini. 

Običaji posjećivanja i čestitanja Božića u livanjskom kraju 
su se promijenili. Običaj dolaska rodbine na Stipendan čuva se u 
obitelji Popović od 1875. god. kada su Popovići i došli u zaseok 
Stupe. U naše vrijeme taj običaj sačuvao jedino u obitelji Tihe i 
Sanele Popović. Tom se prigodom oko četiri sata poslijepodne u 


“ Ivana Barać zapisala je 2010. godine. Ispričala joj je Ivica Barać (rođena 
1942.), iz Turčinovića u Širokom Brijegu. (Rkp. zb. sv. 2010.) 

* Ana Skoko zapisala je 2006. godine u Rasnom kod Širokoga Brijega. Kazao 
joj je Jago Skoko, rođ. 1942. godine. (Rkp. zb. sv. 2006.) 

? Ana Mikulić zapisala je 3. 4. 2010. u Gorici. Kazala joj je Ana Sulić (djev. 
Bušić) rođ. 1932. u Gorici. Plesala i pjevala u KUD-u Sloga 16 godina. (Rkp. zb. 
sv. 2010.) 

*“* Meculeti - ženski rubac za glavu (obično ženski). (Kraljević 2013: 177-178) 

a Antonija Širić zapisala je 2010. godine. Kazao joj je Jerko Oreč, rođ. 1942. 
god. (RKp. zb. sv. 2010.) 

kući okupi i sedamdesetak ljudi. Običaj čuvaju tri obitelji od 
ukupno sedam ,starijih kuća".“ 

U Rakitnu je na taj dan poslije mise bio sobet“' - doček 
gostiju u selu Sutina. Rodbina, susjedi i prijatelji poslije mise jedni 
drugima su čestitali Božić i Stipandan. Čula se pjesma i igralo se 
kolo, a onda su odlazili svatko u svojih prijatelja u goste.“ 

U Bosni je tradicija da rođaci zovu na užinu rođake. 
Uglavnom se ide onim rođacima u kojima netko ima ime Stipo, 
Stjepan. Užine su bogate. Služi se sve najbolje što ima u kući. 
Pije se vino i rakija šljivovica. Domaćin nazdravlja gostima, a 
gosti uzvraćaju prigodnim nazdravicama, primjerice: 


Ko je meni nazdravio, 

Bog mu sreću naknadio! 
Što želio, Bog mu poklonio! 
A štogod milo, to i živo bilo! 
Polje mu se zelenilo 

Srce mu se veselilo! 
Zdravi voci, korisni težaci! 
Bog mu dao dobro ljeto: 
Rodila mu svaka mliva 

I rakija šljiva! 

Bog mu dao konja vrani(h) 
A volova plavi(h), 

Ovnova stranorogati(h), 

A jarcova brdorogati(h)! 
Bile mu ovce prikrile d6ce 
A koze brda i doline! 

Živio i veselio se! 

Bog dao, pa srića jačala! 


* Saneli Popović 2010. godine kazala je Mara Rimac, rođ. Rimac 1926. god. 
(RKp. zb. sv. 2010.) 

“ Sobet - gozba, slavlje, pir. (Kraljević 2013: 328) 

* U Rakitnu 2007. godine Marijani Jelić kazale su Iva Ivanković (djev. 
Dumančić-Lević; 1924 god. Rakitno- Poklečani), Slavka Jelić (djev. Ćurdo; 1949 
god. Široki Brijeg.) i spomenuta Lucika Mihalj. (Rkp. zb. sv. 2007.) 

S koje bi strane dolazili prijatelji, dosti, 


S one strane raslo ti smilje i bosilje, 
A s koje strane dušmani, 

Bilo glibovito i panjovito! 

Kad ti pošli dušmani kući, 

U glibu se zavalili 

Natrag se povratili! 


Fala živio, krmke žirio! 

Di god tuko, kući vuko 

A kad ji klao i mene zvao 

Ja ti falim, Bog ti plati! (Marković 1943: 204) 


Drugi dan Božića, na Stipendan u Vidošima kod Livna, ide 
se čestitati u one kuće gdje ima netko s imenom Stipan ili Stipo. 
Čestitalo se: ,Faljen Isus i Marija, dobro vam došo Božić i Sveti 
Stipan". Nakon mise sav narod, koji je bio u crkvi, išao je odatle 
na Rudine. Tu se skupi cijela župa. Kolo se igra muzika svira, 
arniji** momci se bacaju kamena s ramena. Cure šetaju u 
skupinama i čekaju momke koji će doći, ponuditi se za šetnju, 
odvrnuti curu i polako, inglendišuć** s njome krenuti kući.?? 

Drugi dan Božića, na svetoga Stipana išlo se u crkvu i tu je 
bio dernek. Svatko bi nosio jelo pred crkvu. Ako bi se kojem 
momku svidjela cura, on bi joj poslao zakićenu čašu po prijatelju. 
Cura bi mu vratila čašu s poklonom ako bi htjela odgovoriti. Čaša 
bi se kitila jabukom, čarapama, terluciama ili nečim drugim. Tako 
se slalo i prijateljima.“ 


* Dost - tur. prijatelj. 

5 Aran - snažan, jak, silan. 

S, Ingledisati (engledisati) - razgovarati. 

** Luca Šarić zapisala je 2010. godine u selu Vidoši kod Livna. Kazao joj je 
Ivan Omazić, rođ. 1938., Vidoši, selo pokraj Livna. (Rkp. zb. sv. 2010.) 

** Ivani Marić kazala je Draga Marić (djev. Marić) u Gorancima kod Mostara, 
rođ. 1938. godine. Završila je četiri razreda osnovne škole. (Rkp. zb. sv. 2009.) 

5.3. Koledanje 

Koleda je riječ mnogostrukoga značenja. U usmenom su diskursu 
i nazivi: kolenda, kolendra (u Splitu i okolici), koledva (u 
Dubrovniku i okolici, Belom na otoku Cresu), a izvođači se 
nazivaju koledaši, kolendaši, kolendraši, koledvaši; te kolojani (u 
Zlarinu kod Šibenika), koleđani (kod Hrvata u Rumunjskoj, a u 
Gdinju na Hvaru ophod se zove koleđanje!?); junaki i ditići kod 
gradišćanskih Hrvata. Nazivaju se i koledvači (Grgec 1943: 151.) 
te koleđani, kolijani. U Jelsi na Hvaru ophod se naziva koleđanje, 
kolendanje, kolejanje.** U Istri, Hrvatskom primorju pa i Lici 
nazivaju se i fiole (prema pripjevu fiole) (Gavazzi 1991: 201.) 
(Koleda znači: skupno pjevanje muške djece, mladića pa i 
odraslih ljudi; pjevanje (kolendanje) mladića = djevojci pod 
ponistrom; obred, ophod, pjesma, čestitanje; božićni kruh, 
božićno darivanje, božićna vatra, božićna slama koja se na 
Badnju večer prostirala po sobi; Badnji dan, Novu godinu. Koleda 
znači i krijes koji se palio na Jurjevdan (23. travnja) i na Ivandan 
(24. lipnja) te krijes koji se palio za vrijeme biranja seoskih 
kraljeva (Lozica 2002: 173-176.). Koledom su se nazivale 
obredne vatre koje su palili uskoci. Kod gradišćanskih Hrvata 
koledati znači prositi (tražiti darove) (Meršić; Žganec 1964: 139.). 

Postojanje koleda kod drugih slavenskih naroda svjedoče i 
nazivi: koljada (u ruskom), koleda (u srpskom, slovenskom, 
bugarskom, češkom, poljskom) (Zečević 1973: 21.). Neki 
etnolozi i antropolozi navode da naziv koleda potječe od imena 
praslavenske i sveslavenske božice kolede ili boga koleda 
(Gluhak 1993: 21-26; Belaj 1998: 137-138.). 

Koleda baštini naziv prema grčkom i latinskom glagolu 
caleo, 2. što znači zazivati, pozivati, sazivati (Gluhak 1993: 328; 
Lozica 2002: 178.). Neki znanstvenici smatraju da naziv koleda 


* Ivana Kardum zapisala je u svibnju 2007. godine predaju da su u Gdinj na 
Hvaru prve obitelji došle iz Slavonije i Bosne. Njegov zaselak Visoku osnovali 
su obitelji Visković i Ćurin, koji su s došli u 17. stoljeću s područja Crvenog 
Grma u Bosni i Hercegovini. (Rkp. zb. sv. 2007.) 

u Tajana Zulejhić zapisala je u Jelsi na Hvaru 2004. godine. (Rkp. zb. sv. 
2004.) 

potječe od latinske riječi kalendae što znači prvi dan u mjesecu 
(Čubelić 1990: 72.). 

Etnolozi, uglavnom, navode da su se koledarske pjesme 
izvodile oko Božića i nove godine. Slično pišu i leksikolozi: 
Bratoljub Klaić kolende tumači kao čestitke o novoj godini (Klaić 
1980: 706.). Prema J. Šonji (2000: 464.) koleda je obredna 
narodna pjesma koja se pjeva uoči nove godine. 

Međutim, informanti, primjerice, na Korčuli pripovijedaju da 
su se ti ophodi izvodili od svetoga Martina do Sv. tri kralja; na 
Braču se koledalo od svete Kate do Sveta tri kralja; u stolačkom 
kraju se veselalo od svetoga Nikole do Sveta tri kralja, a u 

Koledarske pjesme izvode se u skupinama koje najčešće 
čini pet do sedam mladića. Kod gradišćanskih Hrvata, koledarska 
je skupina brojala dvadesetak mladića. Koledari idu od kuće do 
kuće pjevaju, čestitaju imendan ili blagdan koji je toga dana te 
traže simbolične darove. Koledare su ponekad činili momci i 
djevojke zajedno. Pokaikad su to bili samo odrasli ljudi, a 
ponekad muška djeca. 


5.3.1. Štefanjsko koledanje gradišćanskih Hrvata 
Gradišćanski su Hrvati u svojoj novoj domovini sačuvali 
koledanje. Koledari se nazivaju junakima, a kad pjevaju 
koledarske pjesme, kaže se jaču. Hrvati su u Gradišću koledali 
na Štefanje; na Staro ljeto i na blagdan Sv. tri kralja (6. siječnja). 
Na Štefanje navečer mladići jaču pjesme gospodaru i gospođi i 
svoj kućnoj družini te ih hvale kao i njihov dvor na kojem je zelen 
bor, a pod njim je vrani konj na kojem sjedi sinak: zlatom uzdom 
obuzdan, s misečinom potkovan. / V ruka drži jabuku, na jabuki 
kiticu, / na kitici ptica, dobro ljeto klica, / da bi urodilo žito i 
pšenica, / i to vino črljeno, ko je kot krv rumeno (Meršić; Žganec 
1964: 138-139). 

Velika je sličnost te pjesme sa suvremenim zapisom 
pjesme iz Zlarina (v. Dragić 2008: 31.-32.). Prethodna je, 
međutim, još više sačuvala mitske elemente od zlarinske. Skoro 


*" Milovan Gavazzi navodi da se koledalo od svete Kate do Sveta tri kralja. 

u svakom stihu su po dvije lirske mitske slike. Mladići su tu 
pjesmu izvodili od stana do stana u Pajngrtu. U svakom su stanu 
dobivali mali pinezni dar. Koledari bi za dobivene novce kupili 
svijeće koje bi na Sv. tri kralja darovali na oltar u crkvi. 

U Novom selu su navečer na Štefanje junaki išli od stana 
do stana. Kad bi stupili u stan, pitali bi ,Je li slobod koledati?" 
Nakon domaćinova odgovora slobod, slijedile bi jačke, među 
kojima je i ova: 


Na sulici jabuka, na jabuki kitica, 

na kitici ptičica, ptica je golubica, 

ona lipo spiva svojemu gospodaru, 
rodno ljeto zaziva, da bi mu rodilo 

žito ino pšenica i va štali blago, 

i črljeno vino, - podaj nam ga, gospodar, 
ne ćemo ga zapiti, sviću ćemo kupiti, 
ka nam bude svitlila od Celja do Rima. 
Sveti Petar (v) Rimi, ti nam duše primi. 
Sveti Jure jurošnik, 

ti nam budi pomoćnik. 

Kako j onde lipo, kade j dušam svitlo! 
Kako j onde pusto, kade j dušam škuro! 
Zdravi nas poslužili, zdravi nam i ostali. 


U leksiku te pjesme sačuvani su arhaizmi, primjerice: u 
lokativu imenice jabuka nije izvršena sibilarizacija; arhetipski je 
epitet črljeno vino; instrumental dušam također je arhetipski. 
Književnost je zrcalo ljudi, naroda i čovječanstva. Navedena nam 
pjesma kazuje o starinskom običaju gradišćansko-hrvatskih 
koledara koji su od skupljenoga novca kupovali svijeće koje će 
svijetliti od Celja do Rima, a u Rimu će sv. Petar duše primiti i sv. 
Jure jurošnik bit će pomoćnik. U dvanaestom i trinaestom stihu 
stilska je figura poređenje koja alegorijski kazuje kako je ondje 
lipo kad je dušama svitlo, a kako je ondje pusto kad je dušama 
škuro. Koledari bi ophod završili zdravičarskim pozdravom 
iskazujući želju za zdravljem domaćina (Meršić; Žganec 1964: 
138-139). 

5.4. Kešketari 
Kultno božićno jelo u Bosni i Hercegovini, keške pripravlja se od 
istupanoga, kvašenoga i osušenoga najboljega ječma ili pšenice. 
Tako pripravljeno, ne soli se i vari s mnogo raskuhanoga sitnoga 
mesa, najčešće kokošjega, bez kosti. Služi kao predjelo, a 
prethodno se podgrije na domaćem maslacu i posoli. 

U stolačkom kraju poseban je događaj pripremanje 
ćeškeka. Za ćeškek se nekoliko dana prije Badnjaka ječmeno 
žito uspe u vruću vodu a kada se zapari istupa se (istuče 
željeznom ćuskijom u posebnoj uskoj i oko 90 cm dugoj drvenoj 
posudi). Stupanje traje dva sata i više, a žito naraste do vrha 
stupe i ostavi da se suši. Na Badnji dan domaćica osušeno 
istupano ječmeno žito satre između dlanova kako bi se ljuske 
odstranile te u kotao slaže pileće meso i ostupano žito. (U 
stolačkom selu Brestovače ćeškek se pripravlja smjesom 
pilećega mesa bez kosti, ječma i bravećeg mesa.) Kada to 
provrije miješa se satima, ponekad i dvanaest i više sati. Češkek 
se nije solio već bi svatko sebi solio jedući. To je bilo obvezno 
jelo za Božić, Stipandan, Ivandan i Novu godinu.?? 

U Rami se keške pravi od istupane pšenice u koju se stavi 
kuhano kokošje meso bez kosti. To se dugo kuha. Keške dugo 
može stajati. ? 

Keške se i u naše vrijeme pripravlja u Rami, Konjicu, Tuzli, 
Bugojnu, Busovači, Kiseljaku, Kreševu, Fojnici, Modriči, Jajcu, 
Bihaću. Na _Ustirami u Rami, busovačkom, fojničkom i 
kreševskom kraju poznat je ophod kešketara. To su momci koji 


* Marijani Jerinić 2009. godine u selu Brestovače kod Stoca kazala je Dana 
Pažin rođena Bošković, 15. 3. 1942. završila pet razreda osnovne škole. (Rkp. 
zb. sv. 2009.) 

* U Stocu 20. prosinca 2006. god. zapisala je Helena Raguž, a kazao joj je 
njezin otac Nikola Raguž. (Rkp. zb. sv. 2009.) 

s Mirjana Ćališ zapisala je u veljači 2008. po kazivanju Mare Zečević, rođ. 
1947., u Rumbocima u Rami. (RKp. zb. sv. 2008.) 

su od Stipandana odlazili djevojkama u druga sela, a one su ih 
opsluživale kešketom.$“" 

U južnoj Hercegovini koncem Drugoga svjetskoga rata 
prestao je običaj pripravljanja ćeškeka.* 

U lašvansko-lepeničkom kraju momci koji su od Stipandana 
odlazili djevojkama u susjedna sela zvani su kešketarima (Kristić 
1956: 10-13). 

U kreševskom i fojničkom kraju momci koji su na Stipandan 
odlazili djevojkama nazivani su kešketari (Kristić 1956: 10-13). 
Momci kešketari su busovačkom kraju nakon božićnih blagdana, 
odlazili u susjedne župe djevojkama.* Momci, koji su za ženidbu, 
zvali su se kešketari, a dolaze u kuću u kojoj ima cura za udaje. 
Cure bi njima posluživale keške: ,To je k'o neko aš'kovanje."* 

U nekim ramskim mjestima nakon ručka su bili organizirani 
čestitari, oni bi pjevali i došli svakoj kući u selu i čestitali Božić. 
Nijedna se kuća na Božić ne bi preskakala. Kako u kući nije bilo 
previše kašika, tako je svaki čestitar sa sobom nosio drvenu žlicu 
i nakon što bi jeo ponovno bi je vratio za pas do sljedeće kuće. Ti 
čestitari nazivani su kešketarima. 

Od Božićne hrane, u kreševskom kraju, najviše se 
spremalo kešketa jer momci koji bi dolazili na sijelo djevojkama 
zvali su se ,kešketari', a djevojke na sijelu častile bi ih 
kešketom.*? S obzirom na tu činjenicu da je pribor za jelo u stara 
vremena bio drveni, svaki bi momak ponio žlicu kad ide u 


** Navode se ona mjesta u kojima su autor rada i njegovi studenti proveli 
istraživanja. U mostarskom kraju i zapadnom dijelu Hercegovine nije poznato to 
jelo. (Moguće je da se i u drugim mjestima po Bosni pripravlja keške i da je 
nekoć bio običaj kešketara.) 

** Kazao mi je 2014. Stanislav Vukorep. (Rkp. zb. sv. 2014.) 

* Branka Bagarić zapisala je 2007. god., a kazala joj je Kata Marković. (Rkp. 
zb. sv. 2007.) 

* Gordani Vujica zapisala je 5. srpnja 2007. godine. U Drežnici kod Kreševa 
kazao joj je Marko Đerek (rođ. 1936., u Drežnice). (Rkp. zb. sv. 2007.) 

* Sanela Vujica 2010. god. Kazala je Malina Kraljević, djev. Filipović u mjestu 
Crkvenjak pored Kreševa, rođ. 1937. god. (RKkp. zb. sv. 2010.) 

»Kešketare", zadjenuo bi žlicu za pas i tako išao na sijela. Danas 
je taj običaj iščeznuo.* 

Stjepan dan je u Kreševu opći pučki blagdan, a posebice 
blagdan omladine. Pučka misa je u 11.00 sati i pjevana je za sve 
s imenom Stjepan, koji su živi, kao i za one koji su pokojni. 
Pozdrav na taj dan je ,Čestit ti Božić i sveti Stjepan!", a odgovor 
je: ,Čestita Ti duša, Ti zdrav i veseo!" Nakon pučke mise igralo 
se kolo, poslije čega su mladići polazili u ,kešketare", kako bi 
igrali prstena*“ i ašikovali s djevojkama.* U Kreševu su 
dočekivani kešketari iz drugih mjesta.“ Kešketarima se služilo 
keške i pače. “ 

U Kreševu se tradicionalno pripravlja keške. Prije se keške 
kuhalo u aranijama.“ Nekoć je postojao ophod kešketara koji su 
hodali po selu gdje ima cura i iznosilo im se keške da jedu. 
Kešketari su hodali i po nekoliko dana. Znali su otići i dalje, 


* Sanela Vujica zapisala je u siječnju 2010. godine u Kojsini kod Kreševa. 
Kazala joj je Kata Čiča, rođena u Kojsini pored Kreševa 1925. godine. (Rkp. zb. 
sv. 2010.). 

sE Igra prstena simbolizira zaruke sv. Josipa i Djevice Marije. Primjerice, u 
Majdanu kod Mrkonjić Grada, na sijelima su i stari i mladi igrali kapica (igra 
prstena). Svaki igrač je trebao imati kapu ispred sebe i uzeli bi od nekoga 
vjenčani prsten. Jedan igrač uzeo bi prsten u ruku i ruku zavlačio pod svaku 
kapu, ostavio bi prsten ispod jedne, ostali su trebali pogoditi ispod koje je kape i 
tko pogodi on sljedeći skriva prsten. Igra s prstenom povezivala se sa 
svetkovinom svetoga Josipa budući da je on bio Marijin zaručnik i zaštitnik 
obitelji. (vidi: Dragić 2020: 145-170.) 

* Sanela Vujica zapisala je u siječnju 2010. godine na Glavicama kod Kreševa. 
Kazao joj je Anto Kraljević, rođen na Glavicama pored Kreševa 1931. godine. 
(RKp. zb. sv. 2010.) 

* Mihaela Pejčinović zapisala je 2010. godine. Kazala joj je Ana Trogrlić rođena 
Lukić, 1926. g. u Kojsini, Kreševo, član HKD Napredak, Kreševo. (Rkp. zb. sv. 
2010.) 

" Pače - hladetina, iskuhane životinjske noge i doda se bijeloga luka pa se 
razlije u tepsiju da se zgusne te se izreže na komade i služi za jelo (Kristić 
1956: 11) 

" Aranija - velik kotao, kazan (Klaić 1980: 979) 

primjerice, u Deževice i znali obilaziti sela od Božića do Sveta tri 
kralja. “ 


5.5. Iskazivanje simpatija između mladića i djevojaka 

U Murteru, na Stipanje izlazilo se iz kuće i odlazilo na čestitanje. 
Igralo se kolo i pjevalo. Dok su se za Božić nosile zagasitije boje, 
a na glavi škuran“*, na Stipanju bi se odjenule svjetlo plave 
svilene bluze, a na glavu bi se stavio žutan.“ Bilo je uobičajeno 
da toga dana momak koji se prije toga zagledao s djevojkom, ode 
prvi puta službeno u kuću. Taj je dan bio određen za prošnju, a 
poslije bi se raspredalo koja je djevojka te godine bila 
isprošena.? 

Hrvatska katolička tradicija u Bosni i Hercegovini je ići u 
crkvu i poslije mise se sastaje i pije rakija, pjeva se ganga. Nekoć 
su cure momcima slale nakićene jabuke - grotulje. Grotulje bi se 
pravile tako sto bi se provrtili orašci, lješnjaci i nizali na konac, a 
konac bi se provukao kroz jabuku. S time bi se miješao obojeni 
papir da ljepše izgleda. Grotulje bi se nosile u torbi. Cure bi te 
grotulje slale momcima po svojim prijateljicama. Pred crkvom bi 
se cure i momci gađali jabukama. Tako su davali do znanja je li 
im se taj momak ili ta cura sviđa. Taj dan su se zamirali“* momci i 
cure. Kad momak priđe curi najprije je pita je li slobodno, ako ona 
kaže da ostane, a ako ne kaže on mora otići. Poniženje je bilo 
ako momak sam priđe curama i one kažu da nije slobodno. Zato 
su momci uvijek išli u grupama. Ako momak zamiri curu i s njom 
prošeta, onda joj ide na silo. Na silo se išlo od 21 sat do 11/12 
sati. ““ 


" Mihaela Pejčinović zapisala je 2010. godine. Kazala joj je Lucija Mišanović, 
rođena Trogrlić 1944. god. u Kojsini kod Kreševa. (RKp. zb. sv. 2010.) 

 Škuran - ženski rubac tamne boje. 

“ Žutan - ženski rubac žute boje. 

? Nevena Čudinov Turčinov zapisala je 2013 u Murteru. Kazala joj je Marija 
Jerat, rođ. 22. 1. 1937. djev. Jerat, Murter. (Rkp. zb. sv. 2013.) 

"* Zamiriti - zagledati i odabrati (Kraljević 2013: 417.) 

4 Marija Ćuk zapisala je 2011. godine. Kazala joj je Cvita Ćuk, djev. Marušić 
rođ. 1934. god. u Kočerinu kod Širokoga Brijega. (RKp. zb. sv. 2011.) 

Na Gorancima i u Gracu kod Mostara stari je običaj da 
djevojke momcima bacaju jabuke. Ako bi momak primio jabuku, 
značilo je da mu se djevojka sviđa. Djevojke su kitile čaše ili 
jabuke pa su davale momcima, a oni su morali nešto staviti u 
čašu, dinar ili neki poklončić za curu.* U neumskom kraju 
tradicija je da onaj momak koji stane s djevojkom da će je i 
ženiti. ? 

U Hutovu se za mlade govorilo tko na svetog Stjepana 
bude sa svojom djevojkom ili mladićem taj bi se par ženio u toj 
godini. Na neki način bila je to i objava zaruka.? 

Na dernecima posebnu pozornost privlačile su djevojke 
koje se udaju, a one bi se posebno odijevale i pravile frizure. 
Ostale djevojke koje nisu bile za udaju, ali su imale svoga 
momka, tražile bi od njega da ih vodi u šetnju kroz puk. Šetnjom 
kroz puk djevojka bi znala da se sviđa momku jer je to bila jedna 
vrsta javnog dokazivanja da momak baš nju voli. Za djevojke čiji 
su momci odbili šetati s njima značilo je veliku sramotu i smatrale 
bi se ostavljenima. One bi se potrudile odmah naći drugog 
momka koji bi ih vodio u šetnju, a kako bi mogle prkositi svom 
prijašnjem momku. U slučaju da ne nađu nijednoga momka za 
šetnju, ona bi zamolila svoga rođaka ili susjeda da joj pravi 
društvo u šetnji. Djevojke koje su bile bez momka, a koje su 
uživale status seoske ljepotice šetale bi s više momaka dok se ne 
bi odlučile za jednoga. Tada je među momcima nastajalo 
nadmetanje koji će osvojiti djevojci srce." 


5.6. Umicanje djevojaka 
Podrijetlo umicanja (uskakanja) seže u vremena turske 
okupacije. Djevojke su umicale (bježale, uskakale) sa svojim 


* Helena Mandarić zapisala je u prosincu 2010. godine u Cimu kod Mostara. 
Kazala joj je Ljubica Kvesić rođena Vukoja 9. travnja 1933. godine. (Rkp. zb. sv. 
2010.) 

? Kazao mi je 2014. Stanislav Vukorep. (Rkp. zb. sv. 2014.) 

* Valentini Marčinko ispričao je Marinko Marčinko rođen 1946. godine u 
Bjelimićima. (Rkp. zb. sv. 2009.) 

e Antonija Širić zapisala je 14. prosinca 2009. Kazao joj je Jerko Oreč rođen 
1942. godine u Posušju. (Rkp. zb. sv. 2009.) 

odabranikom kako bi izbjegle Pravo prve bračne noći (lus primae 
noctis). U kasnijim vremenima djevojke su umicale ako su im 
roditelji branili da se uda za onoga koga voli. Do umicanja je 
dolazilo kada roditelji nisu imali sredstava da opreme djevojku za 
udaju. Tako bi se izbjegli troškovi udaje. Također, momci su 
umicali djevojke kako bi bili potpuno sigurni da njegovu 
izabranicu neće neki drugi njezin kandidat odvesti prije njega. 
Tako su momci često preskakali redovni put za ženidbu, to jest 
da djevojku prije zaprose. Djevojku s božićnog derneka odvode 
momkovi prijatelji i zatoče je u nečiju kuću u selu. Nakon što se 
sazna koja je djevojka odvedena i koji ju je momak umakao, 
započinje pucnjava iz pravca gdje je odvedena. Djevojke se nisu 
umicale na silu, ali bilo je i slučajeva kada neka djevojka 
namjerno se umakne nekom drugom momku i tako hi izazivale 
ljubomoru kod svojih momaka. Kako je u prošlom stoljeću moda 
umicanja uzela maha, tako su se i crkvene vlasti borili protiv toga 
i zabranjivali taj običaj. Takve zaruke morao je riješiti biskup i 
davati im dozvolu za brak. 


5.7.Dan konja 
Tradicija izvođenja konja i konjske utrke nastala je temeljem 
Djela apostolskih. Dakle, Savao je bio službeni svjedok 
Stjepanova mučeništva nakon kojega je jašući na konju krenuo u 
Damask pokoriti kršćansku zajednicu. Kad se približio Damasku, 
iznenada ga je obasjala svjetlost s neba. Srušio se na zemlju i 
začuo glas što mu govoraše: ,Savle, Savle, zašto me progoniš?" 
Savao je upitao: ,Tko si, Gospodine?" Čuo je odgovor: ,Ja sam 
Isus kojega ti progoniš! Nego ustani, uđi u grad i reći će ti se što 
ti je činiti." Savlovi suputnici čuli su glas, ali nisu vidjeli nikoga. 
Savao je otvorenih očiju ustao sa zemlje, ali ništa nije vidio pa su 
ga poveli za ruku i uveli u Damask. Tri dana nije vidio, niti jeo niti 
pio. U Damasku je bio neki učenik Ananija kojemu se Gospodin 
obratio. Ananija je odgovorio: ,Evo me, Gospodine!" Gospodin 
mu je rekao: ,Ustani, pođi u ulicu zvanu Ravna i u kući Judinoj 
potraži Taržanina imenom Savla. Eno, moli se; i u viđenju vidje 


%? Isto. 

čovjeka imenom Ananija gdje ulazi i polaže na nj ruke da bi 
progledao." Ananija je odgovorio: ,Gospodine, od mnogih sam 
čuo o tom čovjeku kolika je zla tvojim svetima učinio u 
Jeruzalemu. On ima od velikih svećenika i punomoć okovati sve 
koji prizivlju ime tvoje." Gospodin mu je odvratio: ,Pođi jer on mi 
je oruđe izabrano da ponese ime moje pred narode i kraljeve i 
sinove Izraelove. Ja ću mu uistinu pokazati koliko mu je za ime 
moje trpjeti." Ananija je otišao u kuću, položio ruke na Savla i 
rekao: ,Savle, brate! Gospodin, Isus koji ti se ukaza na putu kojim 
si išao, posla me da progledaš i napuniš se Duha Svetoga." 
Odmah je Savlu s očiju spalo nešto kao ljuske te je progledao pa 
ustao, krstio se i uzeo hrane, okrijepivši se.? (Dj 9, 2-19) 

Gavazzi u svojoj monografiji navodi da se o sv. Stjepanu 
(Stipanju, Štefanju) ima zabilježiti tek da se blagdan sv. Stjepana 
u sjevernim krajevima nazivao Danom konja jer se sv. Stjepan 
shvaća kao zaštitnik konja. Seljaci su toga dana izlazili s konjima 
vani. jahali ih ili se utrkivali. U prošlosti se u nekim mjestima, 
primjerice u Trsteniku u Istri znalo okupiti mnoštvo konja i njihovih 
gospodara. Stari je običaj bio da svećenik konje blagoslovi 
(Gavazzi 1991: 190.) U Fajdetićima u općini Draganić kod 
Karlovca momci bi u dugim povorkama na konjima projahali kroz 
selo, ulazili u dvorišta, pjevali i zabavljali se. Međutim, te su igre 
smetale bivšem režimu pa su ih ukinuli 1946. godine (Rihtman- 
Auguštin 1995: 132.) 

U nekadašnjem selu Mičevcu koje je sada dio Zagreba, 
Štefanje se do Prvog svjetskog rata svečanije slavilo, poglavito u 
onim obiteljima u kojima imaju Stjepana, Stipu, Štefinu, Štefaniju, 


* Obratio se na kršćanstvo, učinio pokoru u pustinji, uzeo ime Pavao i bio 
gorljivi propovjednik vjere u Isusa Krista. Prvi je širio kršćanstvo na Balkanu. U 
Filipima (današnjem Skopju) krstio je prvu Europljanku Lidiju. Rijeka, na kojoj je 
krštena, nazvana je Lidija. Po živoj predaji i ostatcima zavjetne crkve 
propovijedao je i na Mljetu gdje su ga po izlasku iz mora napale zmije otrovnice. 
Pavao ih je prokleo i oduzet im je otrov. U naše vrijeme na Mljetu nema zmija 
otrovnica. Talijani su to preveli kao da se to dogodilo na Malti i stoga mnoštvo 
godišnje hodočasti mjestu na Malti gdje je po predaji Pavao oduzeo otrov 
zmijama. Također, boravio je i u katakombi koja se nalazi pod Manastirom na 
Krki. 

Šteficu. U noći između Božića i Štefanja muzikaši bi išli u domove 
i pjevali (Rihtman-Auguštin 1995: 132.). 

Nekoć su se seljaci na taj blagdan u Slivnom utrkivali 
konjima.** U Istri su seljaci izlazili s konjima, jahali ih ili se 
utrkivali. 

Sveti Stjepan je stara slava Marčinaka koju su donijeli iz 
Vjetrenika (zaseok Glumine), Donje Hercegovine. Taj dan bi se 
najčešće posvećivao konjima jer je sveti Stjepan zaštitnik konja. 
U Marčinaka bi se taj dan _unosio se jaram od volova na kojem 
se palila svijeća.? 

U mnogim mjestima u Njemačkoj, Poljskoj i Skandinaviji s 
konjskim zapregama održavaju se hodočašća. Također, 
održavaju se svečanosti konja. U gornjoj Šleskoj se na svećenika 
ili posjetitelje crkve bacaju sjemenke zobi što simbolizira 
kamenovanje sv. Stjepana (Gorys 2003: 345.) 


6. Vjerske lirske pjesme 
Koliko je do sada poznato hrvatska vjerska lirska pjesma Narodil 
nam se kralj nebeski seže u 13. stoljeće. Ta se pjesma usmenom 
komunikacijom sačuvala do naših dana kao i božićne pjesme: 
Bog se rodi u Vitliomi (14. st.) i Va se vrime godišća (Botica 1996: 
18.). 

Mora se istaknuti da su neki povjesničari književnosti 
ustvrdili da je božićna pjesma U se (=ovo) vrime godišća 
prevedena s latinskog jezika In hoc anni circulo (Kombol - Novak 
1996: 29.). 

Na vjersku je liriku utjecala Šibenska molitva (koncem 14. 
st.) pisana u ritmičkoj, recitativnoj prozi (Frangeš 1987: 27.). 

Od srednjega su vijeka u usmenoj komunikaciji legende o 
svetom Juri, kralju blaženom Vladimiru, svetoj Katarini i dr. 
Među tim legendama je i legenda o sv. Stjepanu prvomučeniku: 


4“ Antonija Vuletić zapisala je 2006. godine u Slivnom. Kazala joj je Mirjana 
Vuletić (rođ. 1959. god.). (Rkp. zb. sv. 2006.) 

* Valentini Marčinko kazao je spomenuti Marinko Marčinko. (Rkp. zb. sv. 2009.) 
za Dukljanski kralj Vladimir u Katoličkoj crkvi beatificiran je, a u Pravoslavnoj 
crkvi je kanoniziran. 

Stipan jur blaženi svakoga zove, 
svedbinu štovati današnji dan, 
mrtvačke gorkosti njegove muke, 
tvrdim što kamenom zlotvor mu da. 


On umire — radi vire, 

mladih lita — plemenita, 

biše mu krunica stavljena tad, 
biše mu dvorove odoše svi. 


Prvenac — mučenik Crkva ga zove, 
koji no Isusa slidi u svem, 

proliti, pridati krvcu je htio, 

zato je slava velika njem. 


Ispod stina — gleda Sina, 
Božjeg gori — ki svit stvori, 

gdi sidi na desnu uz Oca svog, 
gdi sidi na desnu uz Oca svog. 


Duha bo Svetoga napunjen biše, 
glasitelj — Isusov, istinit, prav, 
čudesno stvarajuć velika dila, 
kojima opri se zli narod sav. 


Sude kriva — jer dariva, 
dobra svima — što ih ima: 
nauke, milosti i vični raj, 
nauke milosti i vični raj. 


Stipane, dostigni milost i nama, 
Tvoje da slidimo stope svi mi. 
Trpiti hrabreno viru za Krista 

s izgledom što nam ga podade Ti. 


Tebe slidit — pak i vidit, 
gdi u raju - ne pristaju, 

Svevišnje radosti dokle je Bog, 
Svevišnje radosti dokle je Bog.*“ 


Sadržaj navedene pjesme u suglasju je s Djelima 
apostolskim. 


Crkveni pučki pjevački zbor Župe svetog Stjepana 
prvomučenika čuva tradiciju pjevanja staroslavenskog napjeva 
Siđoše knezi i protiva meni govorahu. Pjeva se na početku svete 
mise: 


Siđoše knezi i protiva meni govorahu 
I zločinci progoniše mene: 

Pomozi mi, Gospodine, Bože moj, 
Jerbo sluga Tvoj upravljaše se 

Po opravdanjih tvojih. 

Blaženi neporočni u putu 

Koji idu po Zakonu Gospodinovu. 
Slava Ocu i Sinu i Duhu Svetomu 
Kako biše u počelo, tako sada i vazda 
I u vike vikov. 

Amen. 


Pronađen je i tekst pjesme o Kraju Rajskom i o Mučeniku 
blaženom, svetom Stjepanu koji bez griha vesel uzleti gori na 
rajske radosti: 


Jučera Kraja Rajskoga štovasmo sveto rođenje 
danas Stipana svetoga slavimo trudno mučenje. 
Jučer svemogi Stvoritej sajde s Nebeske palače 
da kako pravi Spasitej sve naše grihe proplače. 
A danas Stipan Prisveti od ove plačne žalosti 
bez griha vesel uzleti gori na rajske radosti. 


* Kristina Klišanin zapisala je 2009. godine u Kaštelima. Kazala joj je Rozarija 
Bejo (rođ. 1952. god.; djev. Ivić) (Rkp. zb. sv. 2009.) 
% Vidi: Matea Burica, nav. dj. 

Jučer jedini Sin Boga Rajske pokoje promini 
da posrid svita ovoga nepokojan se učini. 
Danas Vojnika Božjega duša iz tila izajde 
od smrtna svita ovoga da na čistoću uzajde. 
O Mučeniče blaženi, tvoje su slave i dike 
molimo te poniženi čuvaj nas od zla u vike. 
Amen.*? 


7. Našašće relikvija sv. Stjepana prvomučenika 
Mjesto Stjepanova mučeništva smatra se 350 metra sjeverno od 
ulaza u Damask. Na tom su mjestu, pronađeni temelji crkve sv. 
Stjepana prvomučenika, koju je dala izgraditi carica Eudokija 
između 455. i 460. godine. Grob sv. Stjepana vjerojatno se nalazi 
u selu Kafar Gamaliju koje je nedaleko od Jeuzalema (Gorys 
2003: 345.). 

Prema legendi svećenik u Palestini, Lucijan u viđenju je 
doznao gdje se nalazi Stjepanovo ukopano tijelo (Badurina 1990: 
547). Svećenik Lucijan svečeve relikvije je 415. donio u 
Jeruzalem. Odatle su relikvije prenesene u Carigrad, a 560. 
godine u Rim uz tijelo sv. Lovre. Prema legendi sv. Lovro se 
okrenuo na bok i pružio ruku sv. Stjepanu. Otuda postoji izreka 
»otmjeni Španjolac" (Badurina 1990: 548). Lijeva Stjepanova ruka 
od 1141. godine nalazi se u samostanskoj crkvi Zweifalten 
(Gorys 2003: 345.). 


7.1.Štovanje 

Uoči brgulje Našašća relikvija sv. Stjepana prvomučenika 
domaćica prije večere blagoslovljenom vodom poškropi kuću, 
ukućane, pojate i stoku. Pripremala su se posna jela: soparnik, 
bakalar, pilo se vino iz bukare. Ujutro se išlo na misu, održala bi 
se procesija u kojoj se nosio kip ili slika sveca koji se tog dana 
štuje. Poslije mise bi se okupili i stari i mladi, družili se, igrali kolo, 
pucali iz maškula, itd (Domljan 2006: 169.). 

Najsvečaniji dan u Opuzenu, onaj je dan kada se slavi dan 
sv. Stipana, zaštitnika mjesta. Taj dan naziva se i blagdan 


% Isto. 

Našašća tijela sv. Stjepana prvomučenika. U Opuzenu na taj 
veliki dan svetu misu redovito drži svećenik iz drugih župa. Toga 
dana tradicionalno je u mjestu veliki sajam još nazivan i dernek.?* 

U Brelima je Župna crkva posvećena sv. Stjepanu. Crkva je 
sagrađena 1891. kod groblja. Ta crkva je treća crkva na istom 
mjestu. Dan općine Brela slavi se na spomendan Našašća 
relikvija sv. Stjepana prvomučenika, 3. kolovoza. 

U Gabeli" su postojale _ tri crkve: sv. Stjepana 
prvomučenika, sv. Ante i sv. Marije. Turci su crkvu sv. Stjepana 
opustošili, crkvu sv. Ante pretvorili u džamiju, a onu sv. Marije 
potpuno srušili. U mjestu Gabela, u mjesnoj kapelaniji sv. 
Stjepana prvomučenika, neki je Turčin, veli Bakula, poput 
proroka kazao: ,Sulejman neće dugo uživati tvrđava koje je 
popravio crkvenim kamenjem." To proročanstvo se obistinilo 
godine 1694. kada je general mletačkih vojnih četa preoteo 
Gabelu od Turaka. Tada su Turci u spomenutim utvrdama i u kuli 
iznad Struga pretrpjeli strašan poraz. Od mnogo tisuća, samo ih 
je nekolicina izbjegla smrt. Pred velikim oltarom sv. Stjepana u 
Gabeli bio je grob plemenite obitelji Šantić s uklesanim njezinim 
grbom. Gabela je za vrijeme mletačke okupacije bila granica 
između turske i mletačke države pa su se tu naplaćivale carine, 
po čemu su joj Turci i dali ime, a prema talijanskoj riječi. Puk je u 
Gabeli dvije kule dugo zvao imenima sv. Stjepana i sv. Ante.? 
(Bakula 1970: 73.) 

Sv. Stipan je zaštitnik župe Gorica - Sovići. Crkva Našašća 
relikvija sv. Stjepana prvomučenika. Starohrvatska crkva u 
Šamotorju u Gorici sagrađena je u 9. stoljeću. Srušena je u prvoj 
polovici 17. stoljeća. Tome mjestu puk je dugo hodočastio 
ispunjavajući svoje zavjete, pobožno ljubeći razbacano sveto 
kamenje te obilazeći ruševine na golim koljenima (Dragić 1996: 
26.). Krajem 50-ih godina 19. stoljeća župnik fra Petar Bakula na 


* Tea Ercegović zapisala je 2011. godine u Opuzenu. Kazala joj je Jagenka 
Renić, djev. Franić. (Rkp. zb. sv. 2011.) 

*! Gabela pripada općini Čapljina. 

** Tvrđavama i kulama sultan Sulejman je dao ime sedeislam (muslimanske 
njive). 

temeljima nekadašnje crkve sagradio je novu crkvu. Gorička 
crkva je najstarija živuća crkva u Hercegovini. Ona je bila 
razrušena za vrijeme velikoga potresa, a nedavno je obnovljena. 
U podu crkve su pronađeni brojne vrijedne stvari i nepoznati 
zemni ostatci. 

Dan prije Stipajdana je zapovjedni post i nemrs u Sovićima 
i okolnim selima. Večer prije Stipajdana krave bi se gonile u polje 
na ispašu i bile bi cijelu noć, a pastiri bi ih čuvali kako bi na 
blagdan mogli ići k misi i na dernek.* Ujutro, na Stipajdan, bi se 
spremala zaprežna kola u koju bi netko od muške čeljadi stavio 
hranu za konja i mutape.** Žene bi spremale hranu za ručak, a 
ista bi se blagovala na ledini u Gorici. Od kuće bi se nosili 
ušćipci,** kokoš ili pijevac, kravlji sir, pršut i vino, a na derneku bi 
kupili pivo. Bogatiji bi na derneku kupili i pečene janjetine. 

Prije derneka hi išli k misi. Prije mise bi bila procesija. 
Seoski mladići bi nosili kip sv. Stipana i bili bi obučeni u narodnu 
nošnju. Za vrijeme procesije nekoliko mladića popelo na zvonik i 
ručno bi zvonili zvonima. To su radili i za vrijeme mise pri 
podizanju tijela i krvi Kristove. 

Nakon mise bi svi išli na ledinu ispred kuće Mate Galića 
(Đatića) i tu bi blagovali hranu koju su ponijeli sa sobom. Djeca bi 
se vozila na ringišpilu, a momci i cure su ćosali.** Stariji bi išli 
posjetiti rodbinu i prijatelje. Sviralo se na gusle i diple. Grupe cura 
i momaka su pjevale gangu i igrale kolo.“ U Gorici i okolnim 
mjestima sačuvana je predaja o događaju iz 1711. godine. 


* Dernek - veselje, sijelo. 

** Mutap - pokrivač od kostrijeti za konja. (Kraljević 2013: 191) 

S Uštipak (ušćipak) - poslastica (slani kolač) od dizana tijesta pečen na tavi u 
vrućem ulju. (usp. Kraljević 2013: 389.) 

** Ćosati - ašikovati, ljubovati. 

*" Martina Vlašić zapisala je u Sinju 2009. god. Kazao joj je njezin otac, Jerko 
Vlašić, koji je rođen u Sovićima 1959. god., ali već 30 god. živi u Sinju. (Rkp. zb. 
sv. 2009.) 

* Dizdar, zapovjednik tvrđave goričke imao je jedinicu kćer, Eminu. Tri niza 
dukata žutih bila su joj oko vrata, krupni biseri bjelji od labudova perja pleli su joj 
se oko kose, žute kao žitni klas; nosila je svilene dimije, plave kao nebo, prsluk 
od crvene kadife, zlatom izvezene, priljubljen oko tanka struka. Kapica zlatom 

Tradicionalno se na blagdan pali svitnjak (krijes)** na brdu 
Zavala. Krijes u narodnom vjerovanju ima  apotropejsku 
funkciju.'“* Od 2009. godine u župi Gorica-Sovići djeluje 
Bratovština sv. Stjepana prvomučenika. 


8. Zaključak 
Premda je prije raspeća Isusa Krista mučeništvo podnio sv. Ivan 
Krstitelj oko 29. godine, a spomen na smaknuće Ivana Krstitelja 
slavi se 29. kolovoza. Taj dan je u Katoličkoj Crkvi spomendan 
Glavosijek sv. Ivana Krstitelja. Sveti Stjepan nazvan je 
prvomučenik jer je nakon raspeća Isusa Krista, oko 36. godine 
prvi svojom mučeničkom smrću posvjedočio vjeru u Isusa Krista. 
Dostojanstveno —podnoseći mučeništvo Stjepan je molio 


našarana pokrivala joj je glavu, a s kape zlatna kita do pleća joj je sezala, a 
đemalije na nogama vrijedile su punih sto dukata. Bila je ljepotica nad 
ljepoticama. Aga imotski imao je sina Muju, nadaleko čuvena kao konjanika, 
hrabra kao junaka i strašna megdandžiju. O njemu se pripovijedalo kao o 
Kraljeviću Marku. Jedni vele da je kroz mnoge opasnosti glavu iznosio, drugi 
da je s vilama ljubav provodio, treći da je s hajducima bitke vodio. Jednom je 
ugledao kćer dizdara goričkog, silno se u nju zaljubio, a djevojka mu je ljubav 
uzvratila. Međutim, sin imotskoga age imao je suparnika u sinu bega Runovića, 
kojega su zavoljeli djevojčini roditelji i odlučili njemu dati lijepu Eminu. Svadba je 
bila zakazana na Stipanjdan. Na taj dan okupio se nebrojen narod ispred crkve 
da kolo igra njima u čast. U kolu su bili sin age imotskoga i bega Runovića s 
dizdarem. Na jedan put začule su se kubure. Mujo imotski i Halil runovićki na 
sablje su se potjerali. Mladoženji runovićkom loša sreća bila i Mujo imotski mu 
je glavu odrubio. Tada je on zgrabio svoju mladu, spustio je na konja i zaletio se 
niz goričko polje pjevajući: O ružice svih druga carice! / Kolo se je vilo i dovilo. / 
Lež u krilo moje lipo zlato! / Poletimo put ravnoga Imotskoga. / Kao sjajna na 
nebu Danica! / Do vijeka, moj dragi anđele! To se dogodilo godine 1711. na 
Stipanjdan. Zapisala je Dijana Brzica 2004. godine u Grudama. Pripovijedali su: 
Iva Brzica (rođ. 1930.) i Jerko Brzica (rođ. 1926.). (Rkp. zb. sv. 2004.) 

2 Krjesove puk zove: kres, kris, krijes, po Dalmaciji koleda, svitnjak, cvitnjak, na 
Braču prosvit, svitnjak, oganj, vatra, na Visu ogonj, u dubrovačkom kraju oganj, 
u Bosni cvitnjak (cvijetnjak), u Kreševu i Kiseljaku janjgija, u Rami i zapadnoj 
Hercegovini svitnjak, u južnoj i istočnoj Hercegovini kres. 

O tome više: Dragić 2019: 281.- 291. 

su Apotropejski običaji, obredi i pjesme, vezani su za kultove, a cilj im je: 
odvraćanje demonskih sila od ljudi, domova; stoke, štala; doprinos zdravlju i 
ljepoti; povećanje rodnosti polja, livada, njiva, vrtova; liječenje bolesti. Neki 
apotropejski obredi imaju magijske poganske karakteristike, a neki su 
kristijanizirani. (O tome više: Dragić 2007: 369.-390.) 

,Gospodine Isuse, primi duh moj!" Potom se bacio na koljena i 
povikao: ,Gospodine, ne uzmi im ovo za grijeh!" Tada je usnio. 
Nakon raspeća Isusa Krista bilo je to prvo mučeništvo kojim se 
posvjedočila vjera u Isusa Krista. To se dogodilo oko 36. godine. 

Sv. Stjepan prvomučenik svetac je koji ima blagdan 26. 
prosinca i spomendan 3. kolovoza. Sv. Stjepan prvomučenik 
višestruki je zaštitnik te se uz njega vezuju mnoga čudesa. 
Štovanje sv. Stjepana prvomučenika na prostoru od Istre do 
Cavtata te Zahumlja (današnje Hercegovine) seže u 6. stoljeće, a 
ogleda se u starokršćanskim crkvama iz toga i kasnijih razdoblja. 
Blagdani sv. Stjepana, u vjerskom i folklornom smislu, bogati su. 
Mnoge obitelji slave brgulju na blagdane sv. Stjepana. 

Na blagdan sv. Stjepana (božićnoga) za zajedničkim 
objedom na kojemu je obitelj, rodbina i uzvanici pali se svijeća za 
pokojne. Na blagdan 26. prosinca na konjima i kočijama u nekim 
mjestima hodočasti se crkvi sv. Stjepana. Svećenici blagoslivljaju 
konje i hranu za konje. Izvode se konji, vrše se utrke konja. 
Mladići i djevojke iskazuju međusobne simpatije. U nekim 
mjestima vjerovalo se da će mladić oženiti djevojku s kojom šeta 
kroz puk. Iz višestrukih razloga od turske okupacije do konca 20- 
ga stoljeća događala su se umicanja djevojaka. Blagdan prate 
čestitarski ophodi koledara, veselara, kešketara i drugi. Zetovi sa 
svojim suprugama posjećuju i darivaju punca i punicu. 

Pred spomendan Našašća relikvija vrše se trodnevne 
priprave, post i ispovijed. Uoči blagdana pale se krjesovi. Neke 
obitelji brgulju slave na blagdan Našašća relikvija. Štovanje sv. 
Stjepana prvomučenika ogleda se i u mnogim sanktonimima. 

Za blagdan kao i za spomendan sv. Stjepana 
prvomučenika organiziraju se velika narodna veselja. 

ST. STEPHEN PROTOMARTYR IN THE CROATIAN 
CULTURAL HERITAGE 


(Summary) 


Paper discusses St. Stephen Protomartyt who was among the 
first seven deacons which were chosen by the apostles after the 
Ascension of Jesus Christ. He helped the poor and was a 
zealous preacher of faith in Jesus Christ. That bothered the Jews 
and so they defamed him that he spoke against Moses. He was 
taken in front of a pagan high priest where he gave a fierce 
philippic. An enraged crowd stoned him, but mortally wounded St. 
Stephen kneeled and prayed for his murderers: “Lord, do not hold 
this sin against them." 

Worship of St. Stephen Protomartyr goes back to the year 380. 
Priest Lucian was told in a vision where Stephen's body was 
buried, so he brought the saint's relics to Jerusalem in 415. From 
there, relics were taken to Constantinople and in the year 560 to 
Rome, alongside the body of St. Lawrence. According to a 
legend, St. Lawrence turned to his side and gave his hand to St. 
Stephen. 

According to the Gregorian calendar, Church celebrates the feast 
of St. Stephen Protomartyr on 26" December, and according to 
the Julian calendar on 9" January. Catholic Church celebrates 
the memorial of Finding of St. Stephen's body on 3'“ August. 

In Croatian cultural heritage, the _ worship of St. Stephen 
Protomartyr goes back to the 6" century. This is evidenced by 
the early-Christian churches from Istra to Cavtat dedicated to that 
saint. Feast day, as well as the memorial, are characterized by 
religious and numerous folk customs. Many families, for their 
brgulja (slava), adopted the feast or memorial of St. Stephen. On 
the feast day, as well as on the memorial of St. Stephen, there 
are pilgrimages to his sanctuaries. Some pilgrims do their 
pilgrimage riding a horse, or in a horse carriage. After the 
procession and the holly mass, big folk celebrations are 
organized. Congratulatory processions are held. Young men and 
women dance kolo until the night, thus expressing sympathies. 
Housekeepers take their horses out, ride them and take part in 
races. Lighting bonfires is connected to the memorial of Finding 
of St. Stephen's body. 


Key words: St. Stephen Protomartyr, legends, religious rites, folk 
celebrations, congratulatory processions, religious lyrical poems. 


84 


